ועדת החוקה, חוק ומשפט, כנסת 25, פרוטוקול מספר 104, 2023-06-25 00:00

שמחה רוטמן: בוקר טוב

שמחה רוטמן:  היום ו' בתמוז תשפ"ג, השעה 9:40

שמחה רוטמן:  הצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה)

שמחה רוטמן:       חברים, כדרכנו, נשמח לתת הצהרות פתיחה, אבל קחו בחשבון, הצהרות פתיחה זה לכל היום, אנחנו לא נעשה הצהרת פתיחה לכל דיון

גלעד קריב: למה?     

שמחה רוטמן: כי כך אנחנו עושים תמיד

קריאות: - - -      

שמחה רוטמן: רבותיי, אם תרצו, אני מוכן לתת הצהרת פתיחה קצת יותר ארוכה לכל אחד כדי שתוכלו להתייחס לכל הסוגיות שעומדות על סדר-היום

יוליה מלינובסקי: לא, אבל זה לא רלוונטי

יואב סגלוביץ': יש נושא עכשיו, נדבר עליו בקצרה

יואב סגלוביץ':  לאחר מכן יש נושא אחר  לחלוטין, נדבר עליו

שמחה רוטמן: אז אמרתי

שמחה רוטמן:  אפשרות אחת זה שניתן לכל אחד הצהרת פתיחה של שלוש דקות וזה יהיה לכל היום, או דקה לנושא של עכשיו ודקה לנושא של אחר כך

יוליה מלינובסקי: לא, זה לא רלוונטי

אלעזר שטרן: זה כאילו אחד ועוד אחד – שלוש?      

שמחה רוטמן: לא, כי יש שלושה נושאים היום

יוליה מלינובסקי: אבל זה לא קשור

אלעזר שטרן: אבל יש זמנים

יואב סגלוביץ': רוטמן, חבל להיתקע על זה על הבוקר

יואב סגלוביץ':  יש נושא אחד, אני הולך לדבר עליו עכשיו, לא על שום דבר אחר

יואב סגלוביץ':  הנושא הבא, אני אדבר דברים אחרים

שמחה רוטמן: חברים, בלי לחץ

שמחה רוטמן:  בוקר טוב

דבורה ביטון: את זה אמרנו מהתחלה

שמחה רוטמן: אני אומר שוב

שמחה רוטמן:  הצהרת פתיחה היא הצהרת פתיחה

שמחה רוטמן:  לדבר לנושא, אני גם לא מגביל בזמן

שמחה רוטמן:  אני מציע, או שנעשה  הצהרות פתיחה לכל היום או שנדבר רק לעניין בלי הצהרות פתיחה, זו גם אפשרות

שמחה רוטמן:  לא שיהיה גם וגם, אני לא רוצה שבכל דיון יהיה לנו סבב שלם של הצהרות פתיחה

יואב סגלוביץ': זה לא סבב שלם

יואב סגלוביץ':  יש נושא אחד שהוא נושא של בחירות לרבנים

יואב סגלוביץ':  לאחר מכן יש סיפור של עילת הסבירות, זה אירוע אחר לגמרי

שמחה רוטמן: דקה הצהרות פתיחה

שמחה רוטמן:  בבקשה

דבורה ביטון: מה הקשר רבנים ועילת הסבירות?     

שמחה רוטמן: חבר הכנסת גלעד קריב, הצהרת פתיחה, בבקשה

גלעד קריב: בוקר טוב

אלעזר שטרן: סליחה

אלעזר שטרן:  אני רוצה להבין את הזמן

אלעזר שטרן:  נקבע דיון ב-11:00

אלעזר שטרן:  נכון?      

קריאה: 11:30

שמחה רוטמן: אתה רוצה לבוא ב-11:30? אז תבוא ב-11:30

אלעזר שטרן: ברור שאני רוצה לבוא

דבורה ביטון: אולי אפשר רק להציג את החוק, שנבין על מה מדובר

גלעד קריב: חברים, אבל זה הצהרות פתיחה

שמחה רוטמן: מה יש לכם, כאילו אנחנו חדשים בארץ

שמחה רוטמן:  מה קורה פה?     

גלעד קריב: מה הקשר בין הצהרות פתיחה לחוק?     

שמחה רוטמן: בדיוק

שמחה רוטמן:  זה הצהרת פתיחה, דקה בבקשה

שמחה רוטמן:  גלעד, לרשותך דקה

גלעד קריב: אדוני, בוקר טוב, שבוע טוב

גלעד קריב:  נקשור בין הצהרת הפתיחה לבין נושא החוק

גלעד קריב:  אני עדיין ממתין לשמוע את תגובת הרבנים הראשיים לישראל על האירועים האלימים בשטחים

גלעד קריב:  בצדק, שמענו אותם כמובן משתתפים בצער המשפחות - -     

ארז מלול: חשבתי על החשיפה של ברוך קרא

גלעד קריב: - - על הרוגי הטרור, אבל מדהים לראות איך כאשר מדובר באלימות של מתנחלים – קומץ של מתנחלים אבל קומץ לא כל כך קטן – ואלימות מתמשכת במשך מספר ימים, כדרך אגב, תוך כדי יום השבת, זה לא מנע מאנשים להצית בתים, לזרוק אבנים, לצאת מתחום היישוב שלהם על מנת לפגוע באנשים שלא מעורבים בטרור

גלעד קריב:  מדובר במעשים מחרידים מן הבחינה היהודית, מדובר בפגיעה אנושה בשלטון החוק

גלעד קריב:       אני מברך את ראשי זרועות הביטחון שהוציאו אתמול אמירה ברורה של גינוי, אבל אנחנו לא יכולים להסתפק יותר בגינויים

גלעד קריב:  הוועדה הזו בכהונה הקודמת דיברה על כך שאין אכיפה כנגד אלימות של אותם נערי גבעות ואותם מתנחלים, והגיע הזמן לעבור מגינויים למעשים

גלעד קריב:  התשתית החוקית נמצאת

שמחה רוטמן: תודה רבה

גלעד קריב: אי אפשר לשאת ולסבול יותר את ההתפרעויות הללו של אותם מתנחלים קיצוניים בכפרים הפלסטינים

שמחה רוטמן: תודה, גלעד

שמחה רוטמן:  יואב סגלוביץ', בבקשה

יואב סגלוביץ': כמה דברים קצרים על הדיון הזה

יואב סגלוביץ':  התחושה שלי, ששום דבר לא עובד פה כמו שצריך מאז שהממשלה הזאת קמה

יואב סגלוביץ':  רוצים לדחות את העניין הזה לאפריל 2024

יואב סגלוביץ':  התחושה הכללית – ונשמע פה היום אולי דעות אחרות – שהכול קומבינה

יואב סגלוביץ':  אנחנו שומעים ויכוחים פנימיים – ההוא, זה, פה, שם – דוחים בשנה

יואב סגלוביץ':      אני רוצה להדגיש נקודה אחת שאותי מטרידה יותר

יואב סגלוביץ':  אנחנו מדברים על הרבנים הראשיים ולא מדברים על דבר נוסף

יואב סגלוביץ':  הרבנים הראשיים, כשהם נבחרים הם נשיאי בית הדין הרבני הגדול, הם בתפקידי שיפוט ושפיטה

יואב סגלוביץ':  והדבר הזה, אם אכן יש בו דילים, אני אומר שהוא דבר לא תקין, לא ראוי, בעייתי

יואב סגלוביץ':       אני מאוד אשמח לשמוע באמת מה השיקולים שהניעו את העניין הזה כי לפחות לפי הפריפריה שנמצאת והוויכוחים הקואליציוניים שנמצאים בכל מיני מקומות, או לפחות כפי שאנשים מדברים – לא אני אומר, אני שומע את מה שאומר סמוטריץ', אני שומע מה אומר בן גביר, אני שומע שאומרים אחרים – אל מול הדבר הזה, טרם שאנחנו פה אני רוצה לשמוע הסבר מכולם מה עומד על הכף ומדוע צריך לדחות את העניין הזה באמת

שמחה רוטמן: תודה רבה, חבר הכנסת סגלוביץ'

שמחה רוטמן:  חברת הכנסת דבי ביטון, בבקשה

דבורה ביטון: בוקר טוב, שבוע טוב

דבורה ביטון:  אני רוצה רק שוב להבין

דבורה ביטון:  אם אני מצהירה עכשיו, בסבירות אני לא אוכל?     

שמחה רוטמן: לא, לא

שמחה רוטמן:  דקה לרשותך, דברי

שמחה רוטמן:  בסבירות תוכלי לדבר עוד דקה

דבורה ביטון: אוקיי

דבורה ביטון:  אני רוצה באמת להשתתף בצערן של המשפחות, ואיחולי ברכה ובריאות לפצועים

דבורה ביטון:  כפי שנאמר כאן, אני חושבת שיש צורך לגנות מעשים, שלא אופייניים לנו

דבורה ביטון:  אנחנו יהודים, אזרחים, בעלי מוסר, אסור לנו לחזור על מעשים שנתעבים טרוריסטים עושים

דבורה ביטון:  לא טוב לנו קבוצות קיצוניות כאלה ואני מאוד מקווה שיגנו וגם ידעו לטפל בזה כי זה לא המסר שאנחנו צריכים להביא

דבורה ביטון:  תודה

שמחה רוטמן: תודה רבה

שמחה רוטמן:  חברת הכנסת יוליה מלינובסקי, בבקשה

יוליה מלינובסקי: אני רוצה ברשותך, אדוני היושב-ראש, להקריא מכתב שנשלח על ידי שר הדתות, חבר הכנסת מלכיאלי, לעותרים בעתירה לפני הגשת העתירה בנושא בחירת הרבנים הראשיים

יוליה מלינובסקי:  זה מכתב מלפני חודשיים – אתה בטח מכיר, יהודה

יוליה מלינובסקי:       קיבלתי את מכתבתכם, הכול בסדר

יוליה מלינובסקי:  עם זאת, סבורני כי הליך הבחירות לרבנות הראשית לישראל צריך להתקיים במועד ואין לנו כל כוונה להשהייתו

יוליה מלינובסקי:       מה השתנה בלילה הזה? אנחנו שמענו וראינו הרבה סיפורים, אני בהמשך הדיון אצטט עוד הרבה דברים אחרים שנאמרו על ידי בכירים כאלה ואחרים של ש"ס בנושא הבחירות, ואני מבטיחה שזה יהיה מעניין, אבל אני רוצה להזכיר לכם

יוליה מלינובסקי:  הרבנות הראשית לא שייכת לש"ס - -     

שמחה רוטמן: משפט אחרון

יוליה מלינובסקי: - - ולא שייכת לעסקני ש"ס

יוליה מלינובסקי:  הרבנים הראשיים שייכים לכל עם ישראל, וטוב אם אתם תיזכרו בכך ותפעלו בהקדם

יוליה מלינובסקי:  תודה

שמחה רוטמן: תודה רבה, יוליה

שמחה רוטמן:  חבר הכנסת אלעזר שטרן, בבקשה

אלעזר שטרן: בוקר טוב

אלעזר שטרן:  אני עוד פעם כואב שהנושא של היהדות ושל הדת של המדינה מתקשר באופן כל כך ישיר לקומבינות לא נקיות

אלעזר שטרן:  ואני מכיר, גם אתה מכיר: מוטב תעקר אות מן התורה ואל יתחלל שם שמים ברבים

אלעזר שטרן:       אני חושב שהדיון הזה בוועדת חוקה לא הולך יחד עם דחיית בחירות בחצי שנה או יותר

אלעזר שטרן:  אני חושב שיכול להיות שאם יהיה לנו לא נוח, למה לא נחליט שגם הממשלה תאריך את כהונתה או הכנסת תאריך את כהונתה מעבר לתקופה שקצובה לה

אלעזר שטרן:       ולכן, אני חושב שקודם כול מגיע לנו הסברים איך בוועדת חוקה דנים על נושאים שעל פניו הם בניגוד לחוקה הבסיסית

אלעזר שטרן:  אני יודע שיגידו שכבר פעם דחו, אני מציע לבדוק למה דחו – דחו בגלל שבאמת לא הייתה יכולת טכנית

שמחה רוטמן: תודה

אלעזר שטרן: הפעם יש יכולת לעשות את זה

שמחה רוטמן: תודה רבה

שמחה רוטמן:  חבר הכנסת ולדימיר בליאק, בבקשה

ולדימיר בליאק: תודה רבה, בוקר טוב

ולדימיר בליאק:  לאור כל מה שקרה שלשום ואתמול ברוסיה, אני חושב שהרעיון לתת לעבריין מורשע אפשרות להקים מיליציה פרטית כאן בישראל, הוא נראה נהדר ומקסים במיוחד, ואולי הגיע הזמן שמישהו יתעורר פה ויעצור את הדבר המסוכן הזה

ולדימיר בליאק:      בהקשר לחוק שאנחנו מתחילים לדון בו עכשיו, זה חוק שנולד בקומבינה

ולדימיר בליאק:  בקומבינה אחרת הוא הגיע לוועדה הזאת, וזה חלק מסדרה ארוכה של קומבינות של הממשלה הזאת, שפשוט לא עובדת למען הציבור אלא למען עצמה בלבד

ולדימיר בליאק:  תודה רבה

שמחה רוטמן: תודה רבה, חבר הכנסת ולדימיר בליאק

שמחה רוטמן:  אנחנו נעבור לדיון בגוף הצעת החוק

שמחה רוטמן:  מי שמביא את החוק הזה זו הממשלה ולכן אני מבקש שהם יציגו את הדברים

שמחה רוטמן:  מנכ"ל המשרד לשירותי דת, מר יהודה אבידן, בבקשה

יהודה חשאי: בוקר טוב

יהודה חשאי:  אני ראשית רוצה להתנצל שהשר, נבצר ממנו להגיע, הוא נסע לחוץ לארץ במסגרת החשיבה החדשה בנושא רפורמת הכשרות ולכן הוא נעדר מהישיבה היום

אלעזר שטרן: הכול בגללך, מתן

יהודה חשאי: אני רוצה לומר לכם שההצעה של היום – יוליה, כמו שאמרת, אכן השר, על פניו לפני חודשיים ומשהו כשקיבל את המכתב, לא ראינו שום סיבה בעולם לדחות את הבחירות האלה, וכך הייתה דעתו

יהודה חשאי:       לצערנו, לפני חודשיים ומשהו התחילה המערכת, אפשר לומר, וכשהוגשה העתירה, לאחר עיון רב ולאחר שאת יודעת, בסופו של יום, החיים הם דינמיקה, גילינו שבעצם ישנם קשיים מאוד רציניים בטוהר הבחירות

יהודה חשאי:       בנוסף, העותרים הציגו עוד בעיות בנושא ההרכב של הגוף הבוחר כי אם אנחנו לוקחים את ההרכב של הגוף הבוחר, הוא מורכב מהרבנים של הערים הגדולות, ראשי מועצות של הערים הגדולות, וכמעט 70%  מההרכב הזה חסר

יהודה חשאי:  ביקש השר - - -     

אלעזר שטרן: אולי אפשר לשנות את ההרכב?     

יהודה חשאי: אני אסיים את המשפט, אלעזר

יהודה חשאי:  ביקש השר להימנע ולחזור בעצם – אני רוצה להזכיר לכם שהתקלה קרתה בחוק הזה לפני כעשר שנים בגלל אילוצים של כנסת שהתחלפה, ואיך שאמר כמדומני אלעזר, לא יכלו טכנית לעשות את זה, נוצרה התנגשות בין הרשויות המקומיות לבין הבחירות לרבנים הראשיים

יהודה חשאי:       בסך הכול, מה שכרגע השר מבקש, להחזיר לתאריך המקורי, ליצור הפרדה מוחלטת בין הבחירות לרשויות

יהודה חשאי:  צריך לזכור שבסופו של יום, הגוף הבוחר מורכב מאנשים גם עם השתייכות פוליטית, שיש להם את הרצונות שלהם, והערבוב הזה בין בחירות כאלה לבין הבחירות של הרשויות המקומיות יצר בעיה מאוד לא פשוטה של טוהר הבחירות

יהודה חשאי:      אני חושב שהאומץ של השר להוציא מכתב כזה ולחזור בו, שזה החשש שלו, זה ראוי להערכה, ולכן הבאנו את ההצעה לממשלה

יהודה חשאי:      אני יכול לומר לכם ברמה האישית שהיו לי שיחות לא מעטות עם משרד המשפטים בנושא הזה, הבעתי את החששות, ולא רק שלא נתקלתי בסירוב אלא עם הבנה מאוד מאוד רצינית שהדבר הזה בהחלט ראוי לחשיבה וראוי להערכה אם אנחנו נדחה את זה

יהודה חשאי:  לא חשבו שיהיה לנו האומץ לבקש את זה אבל מהרגע שביקשנו, קיבלנו רוח גבית די טובה גם ממשרד המשפטים לצורך הנושא הזה

יהודה חשאי:      אנחנו מבקשים בסך הכול להחזיר את זה לתאריך המקורי, ליצור הפרדה ולעשות בחירות נקיות ללא לחצים פוליטיים

ארז מלול: יש בג"ץ

ארז מלול:  מי הגיש את הבג"ץ?     

יהודה חשאי: אין לי מושג

יהודה חשאי:  איזשהו ארגון בתי כנסת, אנחנו לא מכירים

יהודה חשאי:  ודאי לא אנשים שאנחנו מכירים

יואב סגלוביץ': אפשר שאלה?          

שמחה רוטמן: בוודאי

יואב סגלוביץ': אני מבין את החשש בעניין הזה, רק החשש קיים בכל מקרה

יואב סגלוביץ':  להיפך, אפילו אני אתן טיעון הפוך

יואב סגלוביץ':  הוא מתגבר

יואב סגלוביץ':  הוא מתגבר אפילו

יואב סגלוביץ':  כלומר, אם הבחירות לרשויות המקומיות הן עכשיו – ועוד פעם, הנחת העבודה שאנשים כולם ישרים, אבל בהנחה והחשש הוא מאירועים לא תקינים, אתה עושה את הדיל לפני

שמחה רוטמן: לא הבנתי

קריאות: - - -     

יהודה חשאי: רק להזכיר לך שבבחירות שעברו התחלפו 80 ראשי ערים ברחבי הארץ

יואב סגלוביץ': חברים, אני רק שואל את השאלה, אני לא מביע עמדה

יהודה חשאי: אין שום קשר

יהודה חשאי:  לא מתקרב אפילו

יואב סגלוביץ': הרי הבקשה לדחייה היא בשל החשש לפגיעה בטוהר הבחירות, אם הבנתי נכון

שמחה רוטמן: לא, לא, יואב

שמחה רוטמן:  אני ככה לא הבנתי ואני לא מבין את השאלה שלך

אלעזר שטרן: אז אולי כדאי שהמנכ"ל יסביר

שמחה רוטמן: אז אולי כדאי שהמנכ"ל יסביר כי אני לא הבנתי ככה

יואב סגלוביץ': מר אבידן, אני שואל את השאלה, הרי בגלל שהגוף הבוחר מורכב – אלה דברים שאמרת - - -     

שמחה רוטמן: גם כתובים בדברי ההסבר

יואב סגלוביץ': בגלל זה אני שואל את השאלה

יהודה חשאי: לאחר הבחירות לרשויות אף אחד לא יעשה דיל שאני אתמוך בך אם אני איבחר פעם הבאה כדי שתתמוך בי היום

יהודה חשאי:  את זה אף אחד לא עושה, אין סיכוי לדבר כזה

יהודה חשאי:  מי שמכיר קצת פוליטיקה יודע שזה לא דבר שנעשה

יואב סגלוביץ': אני מכיר קצת פוליטיקה, אני מכיר אבל דברים אחרים

דבורה ביטון: יכול להיות שמחכים למישהו שיכשיר את עצמו כדי להתאים? שאלתי האם יכול מאוד להיות שחלק מהדחייה היא בעצם שיש מישהו על הכוונת ונותנים לו את הזמן

דבורה ביטון:  אנחנו ראינו את זה בכל מיני מקומות שבחרו רבנים לעיריות, אז חיכו עד שהוא יוציא את התעודה המתאימה ולקחו את הזמן בכל מיני טענות

יהודה חשאי: יכול להיות שיש דברים כאלה עמוקים שאת יודעת

יהודה חשאי:  אני, אין לי מושג על הדברים האלה

יהודה חשאי:  זה בכלל לא עלה ולא בכיוון, ודאי לא אצל השר

דבורה ביטון: אתה לא רוצה שאני אגיד לך כמה זה קרה בערים מסוימות, שחיכו לכל מיני רבנים של העיר

יהודה חשאי: לא, אין כאן שום כוונה כזאת

יהודה חשאי:  יותר מזה אני רוצה לומר לכם, גם הלחצים אולי על הדרך, לשנות חוקים כאלה ואחרים, אנחנו בכוונה לא הסכמנו לגעת בחוק של בחירת הרבנים בשום נושא – לא גילאים, לא מקומות תעסוקה, לא להכשיר דברים אחרים – מהסיבה שהנושא הזה, הוא בא נקי, לצורך דבר אחד, שיהיו בחירות נקיות

יהודה חשאי:  שום דילים אחרי זה לא יכולים להיות ושום כלום

אלעזר שטרן: תסביר בבקשה

אלעזר שטרן:  כשאתה מדבר על טוהר הבחירות, איפה בדיוק החשש?     

יהודה חשאי: אתה פוליטיקאי, לא אני, אתה בטח יודע איך הדברים האלה עובדים

יהודה חשאי:  אני מציע לך להפליג בדמיון כמה שאתה רוצה ותגיע ועוד תעצור, ולא הגעת עד הסוף

גלעד קריב: הבחירות למועצה הן חשאיות

גלעד קריב:  תעזבו, על מה אתם מדברים

אלעזר שטרן: למה דמיון? תסביר, אני ביקשתי שתסביר

אלעזר שטרן:  סליחה, אני אגיד ככה

גלעד קריב: יש פה מישהו בחדר אחד שחושב שמה שמעסיק אתכם זה טוהר הבחירות?     

אלעזר שטרן: דווקא אני רוצה

שמחה רוטמן: סליחה, שנייה

יהודה חשאי: אני אמרתי את דעתי

שמחה רוטמן: סטופ

שמחה רוטמן:  עם כל הכבוד, גלעד, מנכ"ל משרד שירותי דת מציג

שמחה רוטמן:  אתה רוצה לרמוז שלא מעניין אותו טוהר בחירות, זו בעיניי רמיזה לא ראויה

שמחה רוטמן:  הוא אומר לך את הטיעון, אתה יכול לקבל, אתה יכול לא לקבל, אבל זה לא במקום

גלעד קריב: אדוני, כיוון שקרה פה רגע נדיר שבו יושב-ראש הוועדה נחלץ להגנת הדרג המקצועי במשרדי הממשלה, אני מקבל את הערתו

שמחה רוטמן: קרה כבר הרבה פעמים

גלעד קריב: אני אומר לפרוטוקול שחס וחלילה, אני לא חושד בכשרים ומר יהודה אבידן הוא ודאי כשר

גלעד קריב:  כשיגיע תורי אני אומר מדוע נראה לי שזאת הסוגיה

קריאות: - - -     

אלעזר שטרן: יש לי שאלה

שמחה רוטמן: עוד שאלת הבהרה?      

אלעזר שטרן: כן

שמחה רוטמן: בסדר

שמחה רוטמן:  אם יש עוד שאלות, בואו נאסוף אותן

אלעזר שטרן: זאת שאלה אליו

אלעזר שטרן:  יהודה – באמת אני אומר את זה עכשיו – אם אתה יכול להסביר את החשש

אלעזר שטרן:  אתה מדבר על מונח כבד, טוהר הבחירות

אלעזר שטרן:  אם אתה יכול בבקשה להסביר לנו איך קיימת בעיה היום של טוהר הבחירות אם הן יתקיימו במועדן, אם אתה רוצה גם איך זה ייפתר בדרך אחרת

ולדימיר בליאק: יש לי גם שאלה בהמשך לזה

ולדימיר בליאק:  האם ידוע לך על הצעות שהתקבלו, שבתמורה לתמיכה בבחירות לרבנות הראשית הציעו לתמוך במועמד כזה או אחר בבחירות?     

תגיד לי, זה ועדת חוקה או זה בית משפט פה?     

ולדימיר בליאק: אתה יכול בבקשה לא להפריע לי? תודה

יהודה חשאי: חכם לא מחכה לקבל את ההצעה הפלילית כדי לצאת ממנה

ולדימיר בליאק: ואם ידוע לך על הצעות כאלה, למה לא פניתם בעצם ליועצת המשפטית לממשלה?      

שמחה רוטמן: הוא אמר לך שלא

יהודה חשאי: אמרתי

יהודה חשאי:  חכם לא מחכה לקבל את ההצעה הפלילית כדי להיכנס - - -     

שמחה רוטמן: רבותיי, בואו נעשה סדר בדיון

יוליה מלינובסקי: יש לי גם שאלות

יוליה מלינובסקי:  אפשר?     

שמחה רוטמן: חברים, אתם תדברו בתורכם, תהיה התייחסות שלהם בסוף, תציגו במסגרת הזמן שלכם לדבר גם את השאלות

שמחה רוטמן:  אנחנו לא ממהרים לשום מקום, רק בואו ננהל את הדיון

שמחה רוטמן:      הציג מנכ"ל המשרד את הצעת החוק

שמחה רוטמן:  חברי כנסת שרוצים לדבר ולהתייחס, נרשמים, חלקם כבר נרשמו, בסדר גמור, ניתן לכם להתייחס

שמחה רוטמן:  היועץ המשפטי לוועדה רוצה להתייחס, בבקשה

אלעזר שטרן: שתי שאלות

אלעזר שטרן:  שאלה אחת: הארכת כהונה של רבנים ראשיים, של כל גורם שלטוני, היא לא אירוע שביומיום והיא דורשת הצדקה

אלעזר שטרן:  בדברי ההסבר להצעת החוק נאמרו דברים טיפה שונים ממה שאתה אומר עכשיו, נאמר שזה יותר עניין של הסמיכות לבחירות לרשויות המקומיות אבל לא כל כך במובן של בעיות בטוהר המידות אלא יותר במובן של - - -     

יהודה חשאי: טוהר הבחירות

אלעזר שטרן: במובן שלא ראוי שמישהו שיכול להיות שעוד רגע יתחלף, הוא יהיה חלק מהמועצה

יהודה חשאי: - - -     

אלעזר שטרן: כך או כך, לא משנה

יהודה חשאי: לא

יהודה חשאי:  כתוב גם את זה וגם את זה

אלעזר שטרן: כך או כך, צריך לבסס הצדקה משמעותית ורצינית למה להאריך את הכהונה שלהם

אלעזר שטרן:  זו נקודה אחת

אלעזר שטרן:       בפעם הקודמת שזה קרה, באמת הייתה הצדקה מאוד מאוד ברורה

אלעזר שטרן:  הדבר מדבר בעד עצמו, פשוט הכנסת התפזרה, לא הייתה ממשלה, והכנסת והממשלה - - -     

אבל בתאריך הקודם זה היה בסמוך למועד הבחירות כמו עכשיו?      

יוליה מלינובסקי: שלושה חודשים לפני הבחירות

לא

 התאריך המקורי

אלעזר שטרן: זה יצא בצורה כזאת שהכנסת והממשלה, לא הייתה אפשרות מעשית לבחור את הנציגים שלהן לגוף הבוחר

הבנתי, אבל אני שואל אותך שאלה טכנית

אלעזר שטרן: אני אסביר

אלעזר שטרן:  השוני שיש פה - - -     

הבנתי, אבל השאלה אם בגלל הקושי הטכני הזה לא נוצר עיוות שנופל לנו בדיוק עכשיו

 זאת השאלה שלי, זה הכול

 אני פה מוועדת הפנים, באתי לשאול שאלה וללכת

ולדימיר בליאק: אגב, זה אמור להגיע לוועדה שלך

יוליה מלינובסקי: נכון

יוליה מלינובסקי:  למה זה לא אצלך בוועדה?     

גלעד קריב: לא

גלעד קריב:  ממש לא

ממש לא

 חוק בחירות הרבנים הראשיים נמצא בוועדת - - -     

יוליה מלינובסקי: תמיד היה בפנים כי זה גם שירותי דת, אם אתה שכחת

גלעד קריב: חוק הרבנות הראשית תמיד היה בחוקה

אני רוצה לומר לך, מאחר שאני הייתי בתוך המשא ומתן הקואליציוני - -     

יוליה מלינובסקי: אה, זה במסגרת הסכם קואליציוני

- - אז אני יודע מה אצלי ומה לא אצלי

 ומה שאצלי אני אטפל, יוליה

יוליה מלינובסקי: מה ששלך, שלך

גלעד קריב: חוק שירותי הדת היהודיים

יוליה מלינובסקי: נכון

יוליה מלינובסקי:  אצלך

שמחה רוטמן: חוק שירותי הדת, לא חוק הרבנות הראשית

גלעד קריב: חוק שירותי הדת היהודיים זה פנים, וחוק הרבנות הראשית תמיד היה בחוקה

כמה קדנציות אתה פה שאתה יודע את זה?      

שמחה רוטמן: יעקב, הוא מסכים איתך

שמחה רוטמן:  לא לכעוס עליו כשהוא מסכים איתך

שמחה רוטמן:  עד שקורה מקרה כל כך נדיר

לא ידעתי שאני אתחיל את השבוע כל כך לא טוב

גלעד קריב: בקדנציה אחת שלי - - -     

שמחה רוטמן: חברים, די, בבקשה

שמחה רוטמן:  תודה

גלעד קריב: חוץ מזה, חבל שתתחרה עם פינדרוס, זה לא עושה טוב לעור הפנים

שמחה רוטמן: די, בבקשה

אבל שאלתי רק שאלה טכנית, שיענו לי על זה

שמחה רוטמן: חברים, בבקשה

שמחה רוטמן:  יש לי הצעה

שמחה רוטמן:  שהיועץ המשפטי יסיים את הסקירה ואז נשאל גם אותו שאלות, כמו שעשינו כשהציג מר יהודה אבידן, מנכ"ל משרד לשירותי דת

שמחה רוטמן:  בבקשה

אלעזר שטרן: כמו שאמרתי, הנקודה הראשונה היא שצריך לבסס הצדקה משמעותית בשביל לעשות את הדחייה הזאת

אלעזר שטרן:       נקודה שנייה, גם בהינתן שיש הצדקה, השאלה היא למה בתקופה כל כך ארוכה

אלעזר שטרן:  אם הדחייה קשורה לצורך העניין לבחירות לרשויות המקומיות, למיטב ידיעתי – תקנו אותי אם אני טועה – הבחירות לרשויות המקומיות הן בסוף אוקטובר

יוליה מלינובסקי: 30 באוקטובר, כן

אלעזר שטרן: הן בסוף אוקטובר

אלעזר שטרן:  יש איזשהו לוז בתוך חוק הרבנות הראשית שנגזר, שדרוש בשביל לעשות את ההליך של הבחירה

אלעזר שטרן:  יש 21 יום להצגת מועמדים, יש איזשהו לוז מסוים

יוליה מלינובסקי: חודש זה מספיק

אלעזר שטרן: השאלה היא, גם בהינתן שיש הצדקה, האם אורך הדחייה הוא תואם את ההצדקה, הוא מתכתב עם ההצדקה הזאת

יוליה מלינובסקי: זה תואם את הכהונה של רב ראשי בירושלים

יוליה מלינובסקי:  זה בדיוק מה שזה תואם

שמחה רוטמן: זהו?     

אלעזר שטרן: אלה ההערות שלי

שמחה רוטמן: אני ברשותכם רוצה להגיד כמה מילים לפני תחילה ואז לתת לחברי הכנסת שביקשו ונרשמו לדבר

שמחה רוטמן:  אני חושב שיש פה בעצם בעיה שמצדיקה פתרון בהוראת שעה ואני חושב שחלק מהדברים שכתובים, כולל בדברי ההסבר, כולל הדברים שהתייחסת, אלה דברים שבאמת מעצם טבעם יותר מתאימים להוראת קבע

שמחה רוטמן:      זאת אומרת, את הבחירות הארציות אנחנו קובעים – גם הבחירות הארציות לכנסת וגם בחירות ארציות לראשי ערים, כשכמובן ראשי ערים יותר קבוע בלוחות הזמנים שלו כי לא נופלת ממשלה או לא עושים חוק פיזור, למעט מקרים נדירים ואז יש בחירות מיוחדות באותה רשות – אנחנו קובעים אותן בחודש חשוון, על פי לוח השנה העברי, לא על פי לוח השנה הלועזי

שמחה רוטמן:  גם הבחירות הכלליות לכנסת וגם הבחירות לרשויות המקומיות נקבע לפי העברי לחשוון

שמחה רוטמן:  זה יוצא בדרך כלל נובמבר או אוקטובר, תלוי בשנה, לפעמים יותר, אבל אנחנו קובעים אותן בעברי

שמחה רוטמן:       מה שקורה זה שאת הרבנים הראשיים, בעבר זה גם נקבע לעברי, העברי של זה היה נקבע ניסן, ואז בעצם היינו יודעים שזה אף פעם לא יחול, בוודאי גוף בוחר שהוא כל כך גדול ומשמעותי, אף פעם לא יחול בסיטואציה של לימבו ברשויות המקומיות, שזה היה כך

שמחה רוטמן:      נקבע שזה לא קשור לתאריך עברי אלא נקבע שזה עשר שנים מיום היבחרם, אז אם חלה דחייה, בין אם חלה דחייה מסיבות טכניות או כמו שאגב בית המשפט העליון הציע כאופציה שמונחת על השולחן באותו בג"ץ שמוזכר פה משנת 2002, בעצם לפני שתי מערכות בחירות, לדחות, לדחות בחירות בדיוק בשביל סיבות כאלה של נציגי ציבור שישקפו את רצון הציבור

שמחה רוטמן:       לכן, מהבחינה הזאת, יכול מאוד להיות שחלק מהנימוקים שמופיעים פה, הם מתאימים לדחייה, שנבוא ונגיד, בואו נדחה את הבחירות האלה – אם הבחירות הן בחשוון, שהבחירות יהיו בכסלו או בטבת, חודש-חודשיים לאחר מכן וזה יכול להיות רלוונטי – רק שאז הלבישו פה באמת טיעון נוסף שקשור ומתכתב לדברים שאמר היועץ המשפטי לוועדה, שאם אנחנו כבר דוחים, בואו נחזיר את זה לניסן כדי שהעשר שנים תמיד ירוצו ניסן

שמחה רוטמן:       אני אומר, אם רוצים לעשות את זה יכול להיות שזה נכון אבל אז הממשלה, כדאי שחלק מהצעת החוק לא תהיה הוראת שעה אלא יהיה תיקון באמת יסודי בחוק, שבא וקובע שתמיד הבחירות יהיו בחודש ניסן, בדומה לחוק של הבחירות, חודש ניסן שלאחר – כניסתם לתפקיד תהיה תמיד בא' ניסן שלאחר מלאת עשר שנים לכהונתם, ואז הפתרון יהיה פתרון קבע

שמחה רוטמן:  כי אם עליתם פה על משהו ששווה לדבר עליו, אז צריך לפתור אותו אמיתית ואז זה אומר שהבחירות יהיו חודש או חודשיים קודם, או שלושה חודשים קודם, כפי שמאפשר החוק

שמחה רוטמן:  החוק מאפשר - - -     

אלעזר שטרן: בין חודש לשלושה חודשים

שמחה רוטמן: בין חודש לשלושה חודשים

יהודה חשאי: זה לא יהיה אוטומט?     

שמחה רוטמן: לא, זה לא יהיה אוטומט

יהודה חשאי: ברגע שאתה עושה את זה, אוטומטית הוא נבחר לעשר שנים

גלעד קריב: יהודה, אתה צודק שעקרונית - - -     

שמחה רוטמן: עקרונית כן, אלא אם כן יהיו לך עוד פעם בחירות לכנסת

יהודה חשאי: זה אותה תוצאה

גלעד קריב: אתה צודק שזה יתקן את זה אבל שמחה אומר בצדק – תכף אני אומר במה אני מסתייג מדבריו – שמחה אומר בצדק שראוי לתקן את זה בדרך המלך, כמו שלגבי בחירות לכנסת - - -     

שמחה רוטמן: אגיד לך באיזו סיטואציה יצא השינוי

שמחה רוטמן:  נניח בעוד עשר שנים, או חס ושלום – האופוזיציה בטח רוצה את זה, אנחנו נעשה הכל שזה לא יקרה – יהיו בחירות כלליות, הממשלה לא תשרוד את מושב החורף

שמחה רוטמן:  הם רוצים את זה, אנחנו כמובן נעשה הכל שזה לא יקרה

ארז מלול: זה לא קשור

ארז מלול:  גם אם תקבע בניסן, כל תאריך

ארז מלול:  האמת שזה לא פותר כלום

שמחה רוטמן: ואז נשאלת השאלה מה נעשה

יהודה חשאי: ואז תבוא הוראת השעה להחזיר את זה

יהודה חשאי:  זו אותה תוצאה

יהודה חשאי:  המשחק עם הוראת השעה והחוק, בסוף זה מגיע לאותו דבר

יהודה חשאי:  אם יקרה פעם הבאה משהו, יתקנו הוראת שעה

שמחה רוטמן: לא מדויק כי אז כל פעם שתדחה, מכל סיבה שהיא, בין אם בצו ביניים של בג"ץ, שזו לא דרך לגיטימית בעיניי, או – ופה אני אומר, כל הכבוד שמביאים הצעת חוק כי יש בג"ץ מונח, אבל לא בגלל הבג"ץ

שמחה רוטמן:  החשיבה הזאת, בין אם אני מסכים איתה ובין אם לא, אני חושב שהמחוקק צריך לומר את דברו ולא לחכות שבג"ץ יגיד את דברו

שמחה רוטמן:  ובהקשר הזה, בין אם נכון או לא נכון, זה דבר טוב

שמחה רוטמן:      אני אומר, הדבר הנכון הוא לקבוע שזה לא יהיה עשר שנים מיום ליום אלא אם הבחירות באמת יהיו, הרבנים החדשים כמו שאתם מציעים פה ייכנסו לתפקידם בא' בניסן, הרבנים הבאים ייכנסו א' ניסן שלאחר מלאת להם עשר שנים, ואז הבחירות תמיד יהיו בין שלושה חודשים לחודש מלפני א' ניסן של מלאת עשר שנים

שמחה רוטמן:       אם תהיה דחייה מכל סיבה שהיא של הבחירות האלה, והרבנים לא ייכנסו לתפקידם בא' ניסן, או של הבחירות שלאחר מכן, והרבנים לא ייכנסו לתפקידם בא' ניסן, זה אומר שהם בעצם יהיו בתפקיד עשר שנים וחודשיים, עשר שנים וחמישה חודשים, אם אתה רוצה שא' ניסן יהיה התאריך, אחרת באמת אין הצדקה שלא נבוא ונגיד – מתי מתקיימות הבחירות לרשויות המקומיות?     

יהודה חשאי: ב-30 באוקטובר

שמחה רוטמן: 30 באוקטובר, שזה בחשוון

שמחה רוטמן:  אין הצדקה שלא נבוא ונגיד, קחו חודש להתארגן אחרי הבחירות, אנחנו כבר נדע את הגוף הבוחר, נדע מי ראשי הערים בכל הרשויות

יהודה חשאי: לא

יהודה חשאי:  זו הבעיה

יהודה חשאי:  הבעיה שיש סיבוב שני

שמחה רוטמן: נניח שיהיה סיבוב שני

שמחה רוטמן:  תוך כמה זמן עושים אותו? שבועיים אחר כך

שמחה רוטמן:  קח את חשוון – קח את כסלו, את כל כסלו, תעשה את הבחירות בא' טבת

שמחה רוטמן:  זה לא רחוק ממה שאתה אומר, כי מה זה יוצא? א' טבת, עד א' שבט, עד א' אדר, א' ניסן

אלעזר שטרן: אני מציע עשרה בטבת, יותר מתאים

שמחה רוטמן: זה יוצא בדיוק אותו דבר כי בחירות מתקיימות שלושה חודשים, זה לגיטימי שיהיה לך את זה

יהודה חשאי: אבל אז לא התרפא החלק השני של העתירה

שמחה רוטמן: שאומר?     

יהודה חשאי: שאומר שהגוף הבוחר - - -     

יוליה מלינובסקי: אבל אתם אמרתם שהעתירה לא קשורה למה שקורה פה

יוליה מלינובסקי:  אתה אמרת שלעתירה אין קשר

יהודה חשאי: יוליה, אם היית שומעת אותי קודם, אני אמרתי שעל הדרך את מנסה לרפא את העתירה

שמחה רוטמן: מה הבעיה השנייה של העתירה?      

יהודה חשאי: הבעיה השנייה של העתירה, קח למשל ערים הגדולות ביותר בארץ וראשי מועצות דתיות הגדולות ביותר בארץ כי אני רוצה להזכיר

שמחה רוטמן: אתה אומר, המועצות הדתיות גם

יהודה חשאי: הבג"ץ היום אסר על המועצות הדתיות – שהם ממונים ולא הרכבים – להיות בגוף הבוחר

יהודה חשאי:  כלומר, אתה לוקח היום את כל הערים הגדולות בארץ, כמעט כולם נמצאים עם ממונים, מירושלים וכלה בבאר שבע ובחיפה

שמחה רוטמן: חמור מאוד

יהודה חשאי: ואתה לוקח את הרבנים הראשיים בכל הערים הגדולות, בכל הערים הגדולות אין רב ראשי לצערנו כבר שנים רבות, ואז בעצם הגוף הבוחר שהורכב מהמדרג של ערים גדולות, אחרי זה ראשי המועצות הגדולות, ראשי הערים הגדולות, כל החלק הזה הוא חסר

יהודה חשאי:      לכן אמרנו, שלושה חודשים, משבועיים אחרי הבחירות, לתת את הזמן טכנית

יהודה חשאי:  לא בטוח שזה יצליח אבל לפחות כלפי בג"ץ

גלעד קריב: זה עוד יותר עקום

שמחה רוטמן: יצליחו לעשות הליך בחירה בכל הרשויות המקומיות האלה למועצות דתיות?     

יוליה מלינובסקי: וגם רבנים ראשיים

גלעד קריב: לא

יהודה חשאי: אין שום סיבה בעולם שלא בשלושה חודשים

שמחה רוטמן: הלוואי

יהודה חשאי: זה מעל, מעל ומעבר להרכיב מועצות דתיות

יוליה מלינובסקי: וגם רבנים למנות בתוך הערים?     

יהודה חשאי: אני רוצה לסיים את המשפט

יהודה חשאי:  לאחר מכן, ברגע שזה מסתיים, לקחנו משם תאריך – אז אתה יודע מה הגוף הבוחר, אתה קובע חודש מייד אחרי הבחירות כי ברגע שאני יודע אני יכול לפרסם מה הגוף הבוחר, וקיבלת את התאריך הזה

יהודה חשאי:       לא היה כאן שום משחק, ואז חזרנו ושינינו דרך אגב בארבעה-חמישה ימים

יהודה חשאי:  אמרנו, כבר הגענו לתאריך הזה, בוא נחזור לא' בניסן

שמחה רוטמן: זו תשובה לשאלתו של היועץ המשפטי

יואב סגלוביץ': כמה חסרים בפועל?      

יהודה חשאי: מתוך הערים הגדולות?     

יואב סגלוביץ': כן

יהודה חשאי: קרוב ל-60%

גלעד קריב: ספרדים ואשכנזים גם יחד?     

יהודה חשאי: כמובן

יואב סגלוביץ': ומועצות דתיות?     

יהודה חשאי: אותו דבר, פחות או יותר

יוליה מלינובסקי: חבר'ה, ולמה הם חסרים?      

גלעד קריב: למה הם חסרים? כי לא הרגשנו בהם צורך מי יודע

יוליה מלינובסקי: לא, אבל זה משהו אחר

גלעד קריב: לא הרגשנו שהם חסרים

יוליה מלינובסקי: אני רוצה להגיד לכם שגם הם יהיו חסרים בהמשך

יוליה מלינובסקי:  כדי למנות רב עיר אתה צריך הסכמה של ראש העיר והרבה הסכמות, והליך הבחירה לרב ראשי

מתן כהנא: לא, הם משנים עכשיו את כל השיטה של בחירת רב עיר

גלעד קריב: סיפורי בדים

גלעד קריב:  מעשיות רבי נחמן

מתן כהנא: הם בעצם מנטרלים את העיר מהבחירה של רב עיר

יוליה מלינובסקי: כן, ראינו

אלעזר שטרן: ברור

אלעזר שטרן:  זה טוהר

אלעזר שטרן:  זה טוהר

יוליה מלינובסקי: היום זה בערעור בממשלה

יוליה מלינובסקי:  בן גביר הגיש על זה ערעור אם אני לא טועה

שמחה רוטמן: משרד המשפטים, רוצים להתייחס?     

גלעד קריב: לא, אבל הם יתייחסו בכל זאת, אם אתה מכריח אותם

גלעד קריב:  אתה חושב שהם רוצים? לא, לדבר כזה הם לא רוצים להתייחס

שמחה רוטמן: גלעד, אתה רוצה להתייחס?     

גלעד קריב: בוודאי

גלעד קריב:  באריכות

שמחה רוטמן: אז בבקשה תמתין אחרי שמשרד המשפטים יתייחס

איגי פז: עורך דין איגי פז, משרד המשפטים, ייעוץ וחקיקה

איגי פז:  הועברה אלינו עתירה שהגישה עמותת סיעת בתי הכנסת הציוניים בירושלים, מיוצגת על ידי עורך דין אילן קמינצקי, שבעצם הצביע על שורה של קשיים משפטיים בקיום הבחירות במועד שבו הן קבועות על פי חוק

איגי פז:       בהתחלה פנו אלינו, שאלו אותנו מה העמדה שלנו, האם אפשר באיזושהי הנחיה משפטית או בהנחיה של בית המשפט לדחות את מועד הבחירות, והעמדה שלנו הייתה שלא, שהדרך היחידה שבה ניתן לדחות את הבחירות – כיוון שמועד הבחירות בעצם קבוע בחוק, בעצם נגזר מהכהונה של הרבנים הראשיים הנוכחיים – הדרך היחידה לדחות את המועד הזה היא באמצעות תיקון חקיקה

איגי פז:      הקשיים המשפטיים, ישנם קשיים, אנחנו לא מתעלמים מהדבר הזה, אנחנו יודעים שהיום, בתקופת הבחירות לרשויות המקומיות אנחנו לא מאפשרים ככלל מינויים של רבני ערים ולא מאפשרים הרכבי מועצות דתיות בתקופה של רשות מקומית יוצאת

איגי פז:  זה נגזר גם מהשיקולים שכתובים בהנחיית היועץ המשפטי לממשלה לגבי מינויים בתקופת בחירות בגלל שאנחנו יודעים שהלחצים בתקופה הזאת הם יותר גדולים, אנחנו מבינים שזה כבר סוף קדנציה ויש משמעות לזה שעכשיו גוף שהוא יוצא, בעצם בוחר משהו שהוא קיים שנים קדימה ומעגן את הדבר הזה

איגי פז:       אבל יחד עם זאת, הדרך היחידה לעשות את התיקון הזה במקרה הספציפי הזה של הבחירות לרבנים הראשיים היא כאמור באמצעות תיקון חקיקה, ואני מסכים עם מה שאמר היועץ המשפטי של הוועדה, שבאמת עניין כזה של דחיית מועד בחירות שקבוע בחוק ושינוי של כללי המשחק באמצע הליך, זה לא עניין של מה בכך, זה לא עניין פשוט, זה עניין שבאמת צריך למצוא לו את ההצדקה וצריך לעשות אותו באמת גם למינימום

מתן כהנא: המנכ"ל תיאר מצב כאילו דעתכם נוחה מהדחייה הזאת

מתן כהנא:  האם דעתכם נוחה מהדחייה הזאת?     

איגי פז: העמדה שלנו היא שככל שמדובר באמת בתקופה שהיא תקופה מינימלית לצורך הספציפי הזה, ולהצדקה הספציפית הזאת, אז אין מניעה משפטית

מתן כהנא: איזה הצדקה ספציפית? של השחיתות?      

איגי פז: של סמיכות הבחירות לבחירות המקומיות, וגם הרציונל

מתן כהנא: שממנה נובע מה?      

איגי פז: הרציונל הוא בסופו של דבר גם לפתור את זה לא רק לבחירות הספציפיות האלה

איגי פז:  ברגע שאנחנו דוחים את הבחירות עכשיו, בעצם זה מייצר מצב שבעוד חמש שנים יהיה לנו עוד פעם - - -     

בבחירות הבאות זה יהיה עוד פעם

יערה למברגר: בעיה חוזרת

איגי פז: זה יחזור על עצמו כל חמש שנים

איגי פז:  ולכן, בהנחה שזה מה שרוצים לעשות, שרוצים לדחות במספר חודשים מצומצם, העמדה שלנו היא שאין מניעה משפטית

מתן כהנא: אז למה הוראת שעה באמת?     

איגי פז: זה לא משנה

איגי פז:  זה טכני

מתן כהנא: לא, אני רק אומר, צריכים לקבוע חוק - - -     

גלעד קריב: לא, זה לא טכני

איגי פז: ברגע שאתה עושה את זה הוראת שעה זה משתרשר הלאה

שמחה רוטמן: לא, הוא אומר מה שאתה אמרת קודם, שזה יקרה גם בפעם הבאה, אבל אפשר לעשות את זה כקבע שיהיה כתוב ניסן שאחרי מלאת עשר שנים

גלעד קריב: אני אשאל רק שאלה אחת ואחרי זה אני אתייחס בהרחבה

יוליה מלינובסקי: אבל מהבחירות הבאות

גלעד קריב: כי זה לא יפתור את כל התרחישים

גלעד קריב:  צריך לעשות משהו אחר בהוראת קבע

גלעד קריב:  אני רוצה לשאול את משרד המשפטים אם אתם יכולים לתת לנו דוגמאות נוספות מהעבר שמשרד המשפטים נתן את ברכתו

גלעד קריב:  אני רוצה להזכיר שאנחנו אמורים להיות עכשיו בתוך תקופת הבחירות, אנחנו לא מתעוררים עם העניין הזה שנה לפני

גלעד קריב:  אנחנו נמצאים בטווח הזמן בין שלושה חודשים לבין החודש

גלעד קריב:  אנחנו עכשיו בתוך תקופת הבחירות

גלעד קריב:  אני רוצה לשאול האם משרד המשפטים יכול לתת לי – כי משרד הדתות עוסק רק בבחירות בזירה מסוימת: רבנות ראשית, מועצות דתיות – אבל יש עוד פרוצדורות בחוק של הליכי בחירות

גלעד קריב:  אני רוצה לשאול האם אתם מכירים מהעבר, למעט הדוגמה שניתנה לגבי הרבנות הראשית – על דברים דומים

שמחה רוטמן: אמירה של בג"ץ, ספציפי, שאומרת שאפשר לעשות חקיקה לדחות בחירות במקרה כזה כדי לשקף את רצון הציבור

שמחה רוטמן:  זה פסק דין הכי ספציפי שיש

אולי נשמע אותם רגע?     

גלעד קריב: חברים, אני רוצה לשאול האם יש עוד דוגמאות

שמחה רוטמן: משרד המשפטים, בבקשה

גלעד קריב: האם יש עוד דוגמאות מהעבר?     

שמחה רוטמן: השאלה הייתה למשרד המשפטים

יואב סגלוביץ': אפשר עוד שאלה?     

אלעזר שטרן: גם לי יש שאלה

יואב סגלוביץ': אני פונה בעקבות מה שאתה אמרת, איגי פז, לגבי קושי משפטי

יואב סגלוביץ':  השאלה הראשונה שאני רוצה לשאול האם יש קושי משפטי או גם מניעה משפטית, שזה משנה את תמונת המצב

יואב סגלוביץ':       השאלה השנייה, באותו הקשר: הרי הבחירות לרבנות הראשית והבחירות לרשויות המקומיות, הן לא נפלו מהשמים, כלומר יודעים שיש בחירות לרשויות המקומיות ב-31 באוקטובר

יואב סגלוביץ':      לכן, השאלה שלי היא, א', אליכם בהקשר הזה

יואב סגלוביץ':  הרי לפני חודשיים גם אמר המנכ"ל יהודה אבידן

יואב סגלוביץ':  אנחנו כאילו עכשיו נכנסנו לאיזה פורס מז'ור

יואב סגלוביץ':  זה אירוע שכולם יודעים עליו

יואב סגלוביץ':  יודעים שיש בחירות

יואב סגלוביץ':  עכשיו באים ואומרים לנו: תשמעו, יש בעיה, מחוקקים

יואב סגלוביץ':  אני אומר, לא

יואב סגלוביץ':  תסבירו לי מה היה התהליך כי אם לפני חודשיים לא חשבו באותה צורה, מה השתנה?     לכן אני חוזר לשאלה הראשונה לגבי מניעה משפטית כי אם אין מניעה משפטית, האלטרנטיבה גרועה יותר, לפחות כרגע כפי שאתם מציעים אותה

גלעד קריב: ממש

יואב סגלוביץ': אני אומר, משפטית עכשיו, עוד לא נכנסנו לשאלות שמרחפות בחלל כי אנחנו יודעים שלא חיים בעולם נקי

יואב סגלוביץ':  שמענו בדיוק שיש מאבקים על מי יהיה, רוצים לדחות, ההוא של הציונות הדתית לא מתאים להם, רוצים להחליף אותו

יואב סגלוביץ':  יש כל מיני סיפורים – חס וחלילה, לא מכניס אותך לתוך האירוע – אני מדבר על מה שקורה כאן

יואב סגלוביץ':  אני לא רוצה להכניס אף אחד מהצד של השולחן הזה לאירוע הזה, אבל בסוף אנחנו צריכים להיות משוכנעים שאנחנו עושים את המעשה הנכון

גלעד קריב: מה האירוע, ברור

אלעזר שטרן: איגי, אני רוצה להוסיף על השאלה של יואב

אלעזר שטרן:  האם העמדה שלכם הייתה אותה עמדה גם אם הבחירות היו מתקיימות שלושה חודשים קודם?      מה אני רוצה לומר? בהתחשב בזה שתאריכים היו ידועים מראש, וחשבו שאם אנחנו נתקרב אז יכולה להיות בעיה של סמיכות – נגיד שיש בעיה – האם דעתכם הייתה שונה אם הבחירות היו מתקיימות שלושה חודשים כמו שהחוק מאפשר?      

מבחינה דמוקרטית אתה שואל?      

אלעזר שטרן: לא

כן

 אתה מקצר כהונה

 מה השאלה הגאונה פה?     

אלעזר שטרן: לא, סליחה

אלעזר שטרן:  לא

אלעזר שטרן:  הבחירות

אלעזר שטרן:  לא ההחלפה

אלעזר שטרן:  הבחירות

אלעזר שטרן:  לא הבנת

אלעזר שטרן:  יעקב, לא מתאים לך

איזה בחירות?     

אלעזר שטרן: הבחירות לרבנות הראשית, מותר להן להיות בין חודש לשלושה חודשים לפני

- - -     

אלעזר שטרן: אז לא הבנת את השאלה

אלעזר שטרן:  איגי, אתה הבנת?      

איגי פז: כן

איגי פז:  גם אם אנחנו היינו הולכים על המועד הכי הכי מוקדם שהחוק מאפשר, אנחנו עדיין היינו בתוך תקופת הבחירות

יערה למברגר: בתוך החצי שנה

איגי פז: בתוך החצי שנה

איגי פז:  ברור שככל שאתה מתרחק אחורה בזמן, זה לכאורה מקל את הקושי אבל אנחנו עדיין בפער זמנים של ארבעה חודשים, שהוא עדיין פער זמנים יחסית קרוב

אלעזר שטרן: איך הגעת לארבעה חודשים, סליחה?     

יערה למברגר: חמישה

יערה למברגר:  זה בסוף אוקטובר

אלעזר שטרן: כרגע הבחירות צריכות להיות בי"ח באב

אלעזר שטרן:  אם אתה רוצה, ב-5 באוגוסט

איגי פז: זה סוף הכהונה

אלעזר שטרן: אוקיי

אלעזר שטרן:  עכשיו זה הולך אחורה

אלעזר שטרן:  סוף הכהונה, החלפה

יהודה חשאי: י"ח אייר

אלעזר שטרן: ללכת אחורה שלושה חודשים כמו שמתאפשר לפי החוק זה מאי

אלעזר שטרן:  ב-1 במאי אנחנו עדיין – ואני חושב שאתם טועים מתמטית – חצי שנה, יותר מחצי שנה לפני הבחירות לרשויות

יהודה חשאי: לא

אלעזר שטרן: תסבירו לי למה אני טועה

איגי פז: לדעתי אנחנו בתוך החצי שנה אבל בכל מקרה - - -     

אלעזר שטרן: לא, אל תגיד לדעתי

אלעזר שטרן:  קח לוח

שמחה רוטמן: רק רגע, אלעזר

שמחה רוטמן:  את עמדתך שמענו

אלעזר שטרן: אבל הוא לא הבין

שמחה רוטמן: אני חושב שהוא הבין היטב

יערה למברגר: מה-30 באפריל זה חצי שנה

יערה למברגר:  מסוף אפריל זה חצי שנה עד מועד הבחירות לרשויות המקומיות

גלעד קריב: איפה קבוע העיקרון הזה של חצי שנה?      

איגי פז: חצי שנה זה נגזרת בעצם מההנחיות של היועץ

יואב סגלוביץ': אני מכיר היטב את ההנחיות של היועץ

יואב סגלוביץ':  ראוי ורצוי לא פוסל

קריאות: - - -     

שמחה רוטמן: חברים, רק רגע

יואב סגלוביץ': אבל זה לא פוסל, זה לא נכון

יואב סגלוביץ':  הנחיית הייעוץ המשפטי לממשלה בהקשר של הזמנים לקראת בחירות, נכון שיש הנחיה כללית - - -     

קריאות: - - -     

איגי פז: שאלת אם זה מניעה או קושי

איגי פז:  בסופו של דבר, בגלל שהמועד הזה הוא קבוע בחוק, העמדה שלנו הייתה שאם לא היו משנים את החוק אז היה צריך לקיים את הבחירות במועדן

איגי פז:  למרות הקושי הזה אנחנו לא אמרנו שיש חובה לתקן את החוק

איגי פז:  אמרנו שאפשר לתקן את החוק, והדבר הזה הוא נתון כמובן לפתחכם כרשות המחוקקת

יואב סגלוביץ': אוקיי

יואב סגלוביץ':  אין מניעה משפטית

איגי פז: אבל לא אמרנו בשום שלב שיש מניעה משפטית

יואב סגלוביץ': גם לבג"ץ

איגי פז: נכון

איגי פז:  לא הגשנו הודעה אבל זו לא הייתה העמדה שלו, לכל אורך הדרך

איגי פז:  לגבי השאלה אם היו דברים מעולם, אז הייתה לפני עשר שנים בדיוק סיטואציה כזאת שדחו בהוראת שעה את חוק הרבנות הראשית שהוזכר פה קודם וגם את האמירות של השופטת דורנר בפסק הדין לגבי מצב שבו הייתה סמיכות לבחירות דווקא לכנסת, והייתה כנסת יוצאת, אותם שיקולים בעצם שכנסת יוצאת תבחר את הרבנים הראשיים, שם באותה סיטואציה לא היה צריך להגיע לדחיית הבחירות מכיוון שבתוך זה היה אפשר לעשות את הבחירות עדיין בתקופה שבין חודש לפני לשלושה חודשים לפני, היה אפשר לעשות את זה אחרי הבחירות לכנסת באופן שזו לא תהיה תקופת כנסת יוצאת

שמחה רוטמן: תודה

יערה למברגר: עורך דין יערה למברגר, ייעוץ וחקיקה, משרד המשפטים

יערה למברגר:  כמו שאיגי אמר, בעינינו אין מניעה משפטית במצב הקיים בקיום החוק כמו שהוא, ואין מניעה משפטית גם בתיקון החקיקה

יערה למברגר:  זה הסיכום של שני הצדדים של המטבע

גלעד קריב: לא, אבל - - -     

יערה למברגר: זו עמדתנו

גלעד קריב: לא, אני מבין

שמחה רוטמן: עמדת משרד המשפטים זכאית להגן רק כאשר היא כעמדתו של חבר הכנסת גלעד קריב

גלעד קריב: לא

גלעד קריב:  למה?     

שמחה רוטמן: בסדר

שמחה רוטמן:  סוף סוף אומרים שיש לך סמכות פה להחליט ולחוקק, אז בוא נחליט ונחוקק

זאת התחושה שלי כל הזמן

שמחה רוטמן: אז בוא נחליט ונחוקק

שמחה רוטמן:  אומרים לך, מציגים לך - - -     

גלעד קריב: מה התחושה שלך?     

התחושה שלי, שבדרך כלל אתם רק מחכים לאיזה משפט אחד של משרד המשפטים ממש מסוים, ואז זה הצדק, זאת האמת וזה בסדר גמור

 וכאן, יש מין - - -     

יואב סגלוביץ': ככה אתה מכיר אותי, בתור יושב-ראש ועדת חוקה?     

לא דיברתי אליך עכשיו

יואב סגלוביץ': אני אצא החוצה

ברגע שהם רק התחילו לדבר, מין מסע להנחיית עדים ולהפחדת עדים, כאילו מה? הם אומרים את דעתם

גלעד קריב: אני מבין למה הפחדת עדים נשמע לך מוכר, אתה רק טועה בצד

די, תפסיק עם השטויות

גלעד קריב: לא, לא, אני מבין למה זה - - -     

תן לי רגע לדבר מילה אחת

גלעד קריב: אתה בהערת ביניים

כן, הערת ביניים

 אתה רוצה פתיחה, תקרא לזה פתיחה; סיום, תקרא לזה סיום

 איך שאתה רוצה

      אני רק רואה דבר אחד

 אני יושב וקצת עם ניסיון בדיונים במשכן הזה, ואתם מנסים בכל דרך – בסדר, יש את הדעה, אמרו את הדעה שלהם ברור

 אני רוצה רק לדעת דבר אחד

 מה היה קורה אם היה מגיע משהו אחר, שהבחירות לרבנות היו צריכות להיות חודשיים אחרי הבחירות לרשויות המקומיות, או שלושה, והיה מגיע מאן דהוא, במקרה משרד הדתות כזה או אחר, והיה מבקש להקדים את זה לפני הבחירות לרשויות

 הרי הכותרות היו זועקות – בונים דילים, בונים, להפחיד ראשי ערים

     יש פה נקודה

 אמרו ביושר, בהתחלה שר הדתות חשב, נתן תשובה אינטואיטיבית, לא נוגעים בתאריך

 אחרי שראו, יש ודאי בעיה בסמיכות

      יותר מזה

 גם התאריך הזה שנקבע, המחוקק שקבע אותו בזמנו אז, קבע אותו בצורה כזאת שהוא לא ייפגש עם הרשויות המקומיות, זה עוות בגלל בעיה שהייתה לפני עשר שנים

 מתקנים את זה עכשיו, ואתם, חוץ מ – בסדר, תגידו אתם צריכים להצביע נגד כי אתם מצביעים נגד אבל למה להפחיד אותם? יש לכם עוד דיון אחר כך, יותר מעניין

שמחה רוטמן: מתן ביקש

יהודה חשאי: יערה באמצע המשפט

יערה למברגר: איגי כבר ציין את התיקון ב-2013 אבל גם ראינו שהיו תיקונים מוקדמים יותר, זאת אומרת זו בהחלט לא הפעם הראשונה שהחוק מתוקן בעניין הזה, ולא תקדימי

יערה למברגר:      נקודה אחרונה לגבי הוראת שעה או הוראת קבע

יערה למברגר:  אפשר לעשות את זה כך ואפשר אחרת

יערה למברגר:  אנחנו חשבנו לעשות בעת הזאת איזשהו תיקון המינימלי הנדרש, ולכן חשבנו שאם בהוראת שעה מזיזים את המועד, כך באופן אוטומטי - -      

שמחה רוטמן: זה מה שיקרה קבוע

יערה למברגר: - - תקופת הכהונה

יערה למברגר:  זה מה שחשבנו שעונה על הקשיים

שמחה רוטמן: טוב

מתן כהנא: אדוני היושב-ראש, לצערי, כל מה שאנחנו עוסקים פה עכשיו זה בעצם באיזושהי הודעה שהבחירה לרבנות הראשית לישראל היא מלווה בדילים מסריחים, בין אם זה בסמוך, לפני או אחרי הבחירה לרשויות המקומיות

מתן כהנא:  וזה כואב, כואב הלב

שמחה רוטמן: מי מדבר על דילים?     

מתן כהנא: כי זה בסוף מה שמנכ"ל המשרד אמר

שמחה רוטמן: זה לא מה שהוא אמר

מתן כהנא: זה מה שמנכ"ל המשרד אמר

יהודה חשאי: יש מושג, בפני עיוור אל תיתן מכשול

קריאות: - - -     

שמחה רוטמן: יהודה, אני לא צריך עזרה

שמחה רוטמן:  אני מבקש, הוא לא אמר דילים מסריחים

שמחה רוטמן:  אל תכניס לפיו

מתן כהנא: אז זה הפרשנות התכליתית שלי

מתן כהנא:  בסוף, אמר פה שהרציונל המרכזי זה למנוע אפשרות לכל מיני דילים מסריחים בבחירת הרבנים הראשיים

שמחה רוטמן: הוא לא אמר את זה, אבל בסדר

מתן כהנא: הוא אמר – אז איך הגדרת את זה?     

שמחה רוטמן: בסדר, לא משנה

שמחה רוטמן:  הוא לא אמר דילים מסריחים

מתן כהנא: מישהו הבין את זה אחרת, חבריי חברי הכנסת?     

שמחה רוטמן: אני הבנתי את זה אחרת

מתן כהנא: אז אוקיי, אז הבנת

מתן כהנא:  בסוף, זה האירוע פה

שמחה רוטמן: האמת, מותר לעשות לך הערת ביניים?     

מתן כהנא: תכניס, קדימה

שמחה רוטמן: האמת היא שחשבתי שאתה רוצה להסביר לנו איך זה יכול להיות שלמרות כהונתך כשר לשירותי דת, לא בוצעו הליכי בחירה למועצות דתיות כמעט בכלל ואנחנו נמצאים בסיטואציה שלמרות שהיה הרבה זמן ממשלה בלי חרדים שיפריעו לך - -     

מתן כהנא: אתה רציני?     

שמחה רוטמן: - - לא הצלחת לייצר מועצות דתיות נבחרות אלא רק ממונים?     

מתן כהנא: אדוני היושב-ראש, זה כאילו אתה מרים לי להנחתה

שמחה רוטמן: ברור

מתן כהנא: כאילו ביקשתי ממך את השאלה הזאת

מתן כהנא:  אני, כשנכנסתי ל - - -     

שמחה רוטמן: עשית ממונים ולא עשית - - -     

מתן כהנא: לא, ממש לא

מתן כהנא:  רגע, אדוני, ממש ממש לא

שמחה רוטמן: למה באפרת למשל ניסית להכניס ממונה - - - אני זוכר שהיה על זה רעש

מתן כהנא: אתה רוצה לדבר רגע על אפרת? אז בוא נדבר על אפרת

מתן כהנא:  אני אמרתי, בכל מקום שאפשר רציתי ללכת להרכבים

מתן כהנא:  רגע, שמחה, שאלת שאלה

שמחה רוטמן: שומע

שמחה רוטמן:  כולי אוזן

מתן כהנא: אני, כשנכנסתי לתפקידי, אספתי את כל ראשי המועצות הדתיות, הממונים הנבחרים, ואמרתי להם, אני עכשיו מתכוון לטפל בזה, אני מבקש מכולם לצאת עכשיו לתהליכים של בחירת הרכבים כי זו דרך המלך וכך זה צריך להיות

מתן כהנא:  לשאלתך לגבי אפרת, היה שם קושי משפטי

ארז מלול: אתה מאשר את זה?     

מתן כהנא: היה שם קושי משפטי

ארז מלול: תגיד את האמת

מתן כהנא: היה שם  קושי משפטי עם המועמד שראש העיר רצה

מתן כהנא:  אני אומר לך יותר מזה, זה מועמד שאני מבחינתי מאוד רציתי

מתן כהנא:  למה? כי הרב של אפרת בזמנו תמך במועמד הזה

שמחה רוטמן: כמה הליכי בחירה התנהלו וכמה ממונים היו בתקופתך?     

מתן כהנא: אני לא זוכר, מייד נבדוק את זה

מתן כהנא:  אני רוצה להגיד לך שכשאני נכנסתי, בסרטון שעשית עליו את הפרודיה אחר כך, יש שם את המספרים המדויקים, אז בוא נצפה שנינו יחד

שמחה רוטמן: בסדר

שמחה רוטמן:  נקרין, אבל בתנאי שרואים גם את הפרודיה

מתן כהנא: אין שום בעיה, גם את שלך וגם את שלי

גלעד קריב: הסרטון שהוא מש"ק דת?      

מתן כהנא: אחלה סרטון

מתן כהנא:  ייאמר לזכותו, אחלה סרטון

גלעד קריב: שילך ללמוד קולנוע וישחרר אותנו

מתן כהנא: אדוני היושב-ראש, אני, כשנכנסתי, ירשתי מצב שמתוך 129 – אם אני זוכר את המספר הנכון – מתוך 129 מועצות דתיות בארץ, רק ב-16 מועצות דתיות היה הרכב

מתן כהנא:  אני הלכתי להרבה מאוד הרכבים, ואיפה שלא יכולתי לעשות הרכבים, הלכתי לממונים, אבל דרך המלך חד-משמעית הייתה לעשות הרכבים

מתן כהנא:       שמחה, אני יכול להבין את הטענה שלעשות את זה לפני הבחירות ברשויות המקומיות זה לא מוצלח כי יש פוטנציאל לשחיתויות

שמחה רוטמן: יש גם פוטנציאל לאי ייצוג של דעת הציבור

שמחה רוטמן:  זה חלק מהטענה פה

שמחה רוטמן:  שתי הטענות האלה מופיעות בדברי ההסבר

מתן כהנא: על ידי מי הציבור מיוצג? על ידי הרבנים המקומיים או על ידי - - -     

שמחה רוטמן: לא

שמחה רוטמן:  האמירה היא שמאחר שחלק משמעותי מאוד מהגוף הבוחר זה ראשי ערים, והם נמצאים או-טו-טו בסוף תקופת כהונתם - - -     

מתן כהנא: עלולים להתחלף

שמחה רוטמן: בוודאי

שמחה רוטמן:  או שיתחלפו או שלא יתחלפו אבל נמצאים בסוף תקופת כהונתם, מן הראוי שאלה יהיו אנשים שעכשיו אם אתה יכול לדחות בכמה חודשים ולקבל אנשים שכרגע נבחרו ומשקפים את רצון הציבור, זה יותר משמעותי

שמחה רוטמן:  זו הטענה

שמחה רוטמן:  אתה יכול לחלוק עליה אבל זו הטענה

מתן כהנא: אדוני היושב-ראש, זו טענה שיש בה טעם

מתן כהנא:  אתה יודע מה, אני זורם עם הטענה שלך

מתן כהנא:  השאלה היא למה צריכים ארבעה וחצי חודשים בין הבחירות המקומיות והסיבוב השני לבין הבחירה לרבנות

שמחה רוטמן: כמה זמן לקח לבחור מועצה דתית?     

מתן כהנא: לבחור מועצה דתית?     

שמחה רוטמן: מרגע שהחלטת להטמיע תהליך בחירה של מועצה דתית עד הרגע שנכנס, כמה?     

מתן כהנא: אז בוא אני אספר לך משהו

מתן כהנא:  זה לא הסיפור פה של המועצה הדתית כי מה שהם אומרים זה שהטענה שלבחור רבנים בשלוש הערים הגדולות ומועצות דתיות בתל אביב וראש מועצה דתית שנבחר בהרכב, בירושלים ובחיפה – תאמין לי – ייקח הרבה הרבה מאוד זמן לבחור

מתן כהנא:  אני מוכן פה עכשיו להתערב אתך שארבעה וחצי חודשים אחרי הבחירות - - -     

שמחה רוטמן: לדחות ביותר?     

מתן כהנא: אם אתה הולך על הרציונל הזה, אז תדחה ביותר, אבל זה לא יקרה

שמחה רוטמן: תציע הסתייגות

מתן כהנא: א', אני אציע הסתייגויות ברוח של מה שאתה אמרת

מתן כהנא:  אני אציע הסתייגויות, אומנם לדחות את הבחירות לרבנות הראשית לאחרי הבחירות לרשויות המקומיות, אבל לא בארבעה וחצי חודשים כי אין לזה שום טעם

מתן כהנא:       הטעם היחיד פה, אמיתי, זה לא ייאמן, אבל זה הקומבינה הזאת של הבחירה ברב העיר ירושלים

מתן כהנא:  ומה שכואב – שמחה, אתה לא יודע מה הסיפור פה?     

ארז מלול: אתה אומר שלא ייבחר - - -     

מתן כהנא: חברי ארז מלול, שנינו יודעים בדיוק למה אתם מנסים לדחות את זה בארבעה וחצי חודשים, כדי לאפשר מצב של בחירת רב ראשי לירושלים

מתן כהנא:  חבל, זה לעשות תרגיל על הגב של שני רבנים חשובים, באמת, מגדולי הרבנים שיש בינינו היום, לעשות תרגיל על הגב שלהם כדי לפתור איזושהי בעיה פנימית של ש"ס

מתן כהנא:       זה לא ראוי לעשות את הדבר הזה, ולכן באמת אנחנו נגיש הסתייגויות

מתן כהנא:  לעשות את זה אומנם אחרי הבחירות לרשויות המקומיות, אבל הרבה הרבה לפני התאריך שמבוקש עכשיו

מתן כהנא:  אגב, אתה הצעת את זה בעצמך לפני חצי שעה

מתן כהנא:  לפני חצי שעה הצעת את זה בעצמך

שמחה רוטמן: לא, אבל ביקשתי הסבר וקיבלתי תשובה

שמחה רוטמן:  שאל היועץ המשפטי

שמחה רוטמן:  בוא, עם כל הכבוד

שמחה רוטמן:  היועץ המשפטי שאל למה זמן? שאלתי, קיבלתי תשובה

שמחה רוטמן:  אני חייב לומר שהתשובה הניחה את דעתי

שמחה רוטמן:  להיפך

מתן כהנא: אין שום היגיון בתשובה

שמחה רוטמן: קצת נשמע לי קצר מדי, נשמע לי מאוד שאפתני - - -     

יהודה חשאי: אכן, איגוד הרבנים ואיגוד המועצות הדתיות ביקשו עוד כמה חודשים - - -     

מתן כהנא: אתה יודע טוב מאוד שבארבעה וחצי חודשים לא ייבחרו ראשי מועצות דתיות ולא ייבחרו רבנים ראשיים למקומות האלה, אלא אם באמת יבוא החוק, אתם תצליחו להכניס את החוק שלכם לבחירת רבנים מקומיים ואז באמת ש"ס יעשו דילים ויסגרו מהר מאוד את הרבנים הראשיים

מתן כהנא:  זה ברבנים של ערים

שמחה רוטמן: אוקיי

שמחה רוטמן:  חבר הכנסת גלעד קריב, בבקשה

שמחה רוטמן:  אני משתדל לא לקצוב לך זמן אבל תשתדל לא לקחת יותר מדי זמן

גלעד קריב: חברים, בוקר טוב לכולם שוב

גלעד קריב:  הצעת החוק הזו ראויה לדיון מעמיק מצד עצמה ומייד אני אומר עליה הערות, אבל אי אפשר, אי אפשר – ופה אני פונה בעיקר לאנשי משרד המשפטים ופחות לאנשי משרד לשירותי דת – אי אפשר לנתק את הצעת החוק הזו מאיזשהו מהלך כולל, חסר תקדים, שמתנהל בשבועות האחרונים כאן בבית הזה, ביוזמת הממשלה והקואליציה, להתערבות בוטה בהליכי בחירות מסודרים

גלעד קריב:       אי אפשר לנתק את מה שקורה כרגע כאן בדיון להתערבות הבוטה בהליכי הבחירות בעיר טבריה, שם כנראה מושגים של טוהר בחירות, שקיפות, סדר דברים ראוי, פחות מטרידים

גלעד קריב:  ואי אפשר לנתק את הצעת החוק הזו מהפיאסקו שמתרחש כאן בעניין מינוי נציגי הכנסת לוועדה לבחירת שופטים או למינוי שופטים

גלעד קריב:      בפעם הראשונה לדעתי, למיטב ידיעתי, באמת בתולדות הדמוקרטיה הישראלית, יש כאן מתקפה בעלת מספר חזיתות על הקדושה היתרה שצריך לייחס להליכי בחירות ולהקפדה בהוראות החוק

גלעד קריב:  יש פה ניסיון לפרום את ליבת המנגנון של החיים הדמוקרטיים

גלעד קריב:       רגע לפני הליכי בחירות לרבנות הראשית, רגע לפני הבחירות בעיר טבריה, רגע לפני שהכנסת צריכה למנות את נציגיה, משנים את תקנון הכנסת, משנים את דיני הבחירות לרשויות המקומיות, ועכשיו, בתוך התקופה שקבועה בחוק לבחירת הרבנים הראשיים באים ובוחשים בתאריכי הבחירות

גלעד קריב:  זה מתכון להרס, אדוני היושב-ראש, להרס אחד הדברים - - -     

שמחה רוטמן: גלעד, מותר להשמיע הערת ביניים?     

גלעד קריב: לא

גלעד קריב:  שנייה, תן לי לסיים

גלעד קריב:  אתה היושב-ראש, אז בוודאי שמותר לך

שמחה רוטמן: לא, אני רוצה לדבר אתך ברצינות

שמחה רוטמן:  הרי הסבירו לך פה, כולל נציגי משרד המשפטים, שלצערנו, הדבר הזה קרה כמעט כל בחירות שהתקיימו לרבנות הראשית בעבר

שמחה רוטמן:  הטענות שלך לגבי הדברים האחרים, אני שומע אותן בנפרד, אבל זה, מה אתה רוצה

גלעד קריב: אבל לשיטתי, אי אפשר לנתק את הדברים

שמחה רוטמן: הבנתי

גלעד קריב: כי יש פה תחושה שדבר שתמיד היה מעין ציפור הנפש, היה ברור שלא דורסים אותו, לא נכנסים אליו ברגל גסה, לאורך כל החזית, כל החזית, אנחנו רואים שהממשלה הזו והקואליציה הזו, ליבה גס בהתערבות בהליכי בחירות, תוך כדי הליכי הבחירות

גלעד קריב:      אנחנו נמצאים כבר בתוך תקופת הבחירות לתפקיד הרבנים הראשיים

גלעד קריב:  אנחנו לא חודשיים לפני, אנחנו לא חצי שנה לפני, אנחנו לא שנה לפני, אנחנו בתוך תקופת הבחירות

גלעד קריב:  ואנחנו מביאים לכאן חקיקה, גם אם בהוראת שעה, שמתערבת בהליכי בחירות בתוך תקופת הבחירות

גלעד קריב:  אם לא היו האירועים האחרים, ניחא, אז הייתי אומר טוב

גלעד קריב:  אבל לא, מה לעשות

גלעד קריב:       עכשיו לגופם של דברים

שמחה רוטמן: רק תחתור לסיום

גלעד קריב: אני מבין את מה שאתם אומרים, אני גם מבין חלק מהשיקולים, אבל צריך לעשות פה נזק למול תועלת

גלעד קריב:  להיות במצב שבו מאריכים בכמעט חצי שנה – או בעצם ביותר, בשמונה חודשים – כהונה, וכבר ציינו כאן, גם של ראש מועצת הרבנות הראשית אבל גם נשיא בית הדין הרבני הגדול, תפקיד שיפוטי פר אקסלנס, מאריכים בשמונה חודשים - - -     

יוליה מלינובסקי: אם זה היה קורה עם - - - היית מסכים לזה?     

שמחה רוטמן: זו בדיוק הטענה, יוליה, אבל עוד שנייה

שמחה רוטמן:  גלעד, באמת תחתור לסיום

גלעד קריב: כאשר ברור שאפשר לקיים את הבחירות

גלעד קריב:  אז בסדר, נכון, היינו רוצים שכל ההרכבים יהיו מלאים וכל רבני הערים, אבל אין פה מניעה מקיום הבחירות

שמחה רוטמן: תודה

גלעד קריב: ובמצב שאין מניעה מקיום בחירות במועדן, אני מתפלא מאוד על עמדת משרד המשפטים מכיוון שאם הייתה מניעה אמיתית לקיום הבחירות, הייתי מבין את זה

שמחה רוטמן: אבל גלעד, למה אנחנו רק בעולם משפטי?      

גלעד קריב: מכיוון שבבחירות צריך להקפיד על קלה כחמורה

גלעד קריב:  אם הייתה מניעה, אי אפשר לכנס את הגוף הבוחר – ננסה מפה, ננסה משם – אי אפשר לכנס את הגוף הבוחר, אני מבין, אבל פה אפשר לכנס את הגוף הבוחר, אומנם לא במצב אופטימלי - -     

שמחה רוטמן: תודה, גלעד

גלעד קריב: - - והעמדה שדוחים בחירות שקבועות בחוק, זו עמדה מוזרה

שמחה רוטמן: תודה

גלעד קריב: מה היה צריך לעשות? משפט אחרון

מתן כהנא: רגע, שמחה, הוא מדבר לעניין

שמחה רוטמן: הבעיה הגדולה שלי עם גלעד זה לא שהוא לא מדבר לעניין

שמחה רוטמן:  זה שהוא מדבר שלוש דקות לא לעניין, ואז שתי דקות והוא מתחיל לדבר לעניין

גלעד קריב: סליחה, זה שלשיטתך, האמירה שאי אפשר לנתק את המהלך הזה ממהלכים אחרים - - -     

שמחה רוטמן: לא

שמחה רוטמן:  בסדר, גלעד, אבל אפשר היה להגיד את זה במשפט ויש עוד דוברים פה

שמחה רוטמן:  באמת

גלעד קריב: בסדר גמור

גלעד קריב:  בזבזנו שעה - -     

שמחה רוטמן: תתקדם

גלעד קריב: - - על הערות פתיחה בערך

גלעד קריב:  אתם רוצים לתקן - - -     

שמחה רוטמן: אין גבול לחוצפה?     

גלעד קריב: לא

שמחה רוטמן: יאללה

שמחה רוטמן:  בכבוד

שמחה רוטמן:  נו, די

גלעד קריב: במערכת היחסים שלי אתך, אני מודיע מראש, אין גבולות

שמחה רוטמן: יאללה, גלעד, משפט אחרון

גלעד קריב: אתם רוצים לתקן, בבקשה, תתקנו צופה פני עתיד

גלעד קריב:  אל תביאו הוראת קבע, תביאו הוראה מסודרת של תיקון חוק הרבנות הראשית

גלעד קריב:  הפתרון של א' בניסן הוא לא טוב

גלעד קריב:  למה? כי אם הבחירות לכנסת ייפלו לפני א' בניסן בסמוך, עוד פעם נהיה בבעיה

גלעד קריב:        אז תעשו עבודה רצינית, תביאו תיקון לחוק הרבנות הראשית לפעם הבאה, שמכניס פקטורים, לא רק של א' בניסן אלא אומר מה קורה כשהבחירות לכנסת הן בסמוך לתאריך הזה

גלעד קריב:  תתקנו, אבל את הבחירות תעשו עכשיו במועדן

שמחה רוטמן: תודה רבה

גלעד קריב: לכולם ברור שהדחייה הזאת נוחה גם מטעמים פוליטיים פרסונליים

גלעד קריב:  לא רק, אבל גם מטעמים פוליטיים פרסונליים, וזה עוד יותר מצדיק למה לא לעשות את הדחייה, כי כתוב באותיות קידוש לבנה, בצד הנימוקים הענייניים - -     

שמחה רוטמן: גלעד

גלעד קריב: - - ברור שיש פה את הקושי של סיעת ש"ס - -     

שמחה רוטמן: גלעד, מה שיקרה זה שתמיד יתנו לך לדבר אחרון

גלעד קריב: - - בין משפחת יוסף לבין משפחת דרעי

גלעד קריב:  רק בגלל זה אסור להעביר את הצעת החוק הזאת

שמחה רוטמן: תודה רבה

שמחה רוטמן:  חבר הכנסת ולדימיר בליאק, בבקשה

שמחה רוטמן:  תשתדל לא לקחת - -     

גלעד קריב: לא להיות כמו גלעד קריב

שמחה רוטמן: - - כל כך הרבה זמן כמו גלעד

גלעד קריב: דיברתי בדיוק ארבע דקות

ולדימיר בליאק: לא, לא, אין שום סיכוי

ולדימיר בליאק:  קודם כול, אני באמת מנסה להבין איפה עובר הגבול

ולדימיר בליאק:  אם אפשר לדחות הלכה למעשה פעמיים את הבחירות לוועדה למינוי שופטים, אם אפשר אחרי שנבחר מועמד לא נוח, לנסות לשנות את המעמד הסטטוטורי של לשכת עורכי הדין, אם אפשר לשנות את סדרי הבחירות לרשויות המקומיות ארבעה חודשים לפני הבחירות, אם אפשר עכשיו לדחות את הבחירות לרבנות הראשית, בעצם כשאנחנו כבר במערכת הבחירות, מטעמים – וזה ברור לכולנו, ולא משנה מה אומרים פה – מטעמים פרסונליים ובעיות פנימיות במפלגה מסוימת, יחד עם המהלך של ביטול עילת הסבירות, בעצם איפה עובר הגבול?      מה בעצם מפריע לכם מחר או בעוד חודש לבטל את הבחירות של ראשי הרשויות המקומיות, להגיד שראש רשות מקומית ממונה על ידי ראש ממשלה - -     

גלעד קריב: זה מה שהם עושים בטבריה

ולדימיר בליאק: - - בהסכמה עם מועצת הרשות

ולדימיר בליאק:  למה אני אומר את זה? כי אני מכיר מדינות שזה כבר נעשה

ולדימיר בליאק:  ואחרי שתקבעו שראשי ערים ימונו על ידי ראש ממשלה, אפשר גם לקבוע ש-50% מחברי הכנסת ימונו על ידי ראשי רשויות, שממונים על ידי ראש ממשלה

ולדימיר בליאק:      ולמה אני אומר את זה? כי אני מכיר מדינות שזה כבר נעשה

ולדימיר בליאק:  וזה בדיוק שיטת הסלמי, שהופכת את מדינת ישראל – נכון לעכשיו, יהודית ודמוקרטית – למדינה אחרת לגמרי

ולדימיר בליאק:  אחרת לגמרי

ולדימיר בליאק:  ואם מישהו חושב שזה תסריט מופרך, אז הוא לא מופרך

ולדימיר בליאק:  למה הוא לא מופרך? כי שוב, אני מכיר מדינות שזה כבר נעשה

יוליה מלינובסקי: פולין

ולדימיר בליאק: וזה התחיל מדחיית הבחירות – בגוף אחר, בעוד גוף, ועוד ועוד ועוד ועוד

ולדימיר בליאק:  ובסוף, זה אולי מתחיל מדברים שונים, אבל תמיד זה מגיע לאותה נקודה שמדינה דמוקרטית הופכת למדינה לא דמוקרטית

ולדימיר בליאק:       ואני רואה את החוק הזה בהקשר רחב יותר, דווקא בהקשר הזה

ולדימיר בליאק:  ובאמת, אני תוהה איפה אתם אמורים לעצור, ואתם לא עוצרים

ולדימיר בליאק:  ואם אתם לא תעצרו - -      

שמחה רוטמן: תודה

ולדימיר בליאק: - - אז כנראה יהיה פה ציבור שיצטרך לצאת לרחובות ולעצור אתכם

שמחה רוטמן: תודה רבה, חבר הכנסת ולדימיר בליאק, גם על זה

שמחה רוטמן:  אני אפילו לא יודע אם לקוות שאנשים יצאו לרחובות על הרבנות הראשית

שמחה רוטמן:  נראה לי שזה רעיון טוב, זה מודעות ציבורית לרבנות, זה דבר חשוב

יוליה מלינובסקי: אל תפתח פה לשטן כי אם זה יקרה יהיה פה - - -     

ולדימיר בליאק: לא יודע, שחס וחלילה לא יצאו עם מגאפונים

שמחה רוטמן: חברת הכנסת יוליה מלינובסקי, בבקשה

יוליה מלינובסקי: תודה רבה, אדוני היושב-ראש, אני קודם כול רוצה להודות שיש לי היכרות של כמעט 20 שנה עם המנכ"ל של משרד הדתות

יוליה מלינובסקי:  אני מחזיקה ממך כאיש מאוד חכם ואני מקווה מאוד שגם אתה מחזיק מאיתנו לא כמטומטמים

יוליה מלינובסקי:  נכון? אני מקווה מאוד

יהודה חשאי: חס ושלום

יוליה מלינובסקי: חלילה

יוליה מלינובסקי:  נכון? אז כבר דובר פה על הבחירות

יוליה מלינובסקי:  האמת, עשיתי טבלה, שיהיה לנו פה ברור, ואני אשמח להעביר את זה לייעוץ המשפטי של הוועדה, עם כל השתלשלות העניינים – מה היה ב-2013, מה הייתה הקרבה לבחירות בין השלטון המקומי לרבנות, שלושה חודשים; למועצת הרבנות זה היה אפילו פחות, זה היה כמה ימים בודדים

יוליה מלינובסקי:  זה לא הפריע לאף אחד

יוליה מלינובסקי:       ואם עכשיו פתאום אנחנו מדברים – אדוני היושב-ראש, באמת, אתה נלחם עם השחיתות – אם פה אנחנו אומרים שזה עלול לגרום לשחיתות, סמיכות לבחירות מוניציפליות, אז אולי כדאי לבדוק מה קרה שם ב-2013 כי שם זה היה עוד יותר צמוד, האם הייתה שם שחיתות והיו שם דילים

יוליה מלינובסקי:  אני יודעת שיש כבר התיישנות, אבל עדיין, אם אתם כל כך דואגים לטוהר הבחירות ודואגים שלא יהיו דילים וקומבינות, ואתה יודע, דברים לא ראויים, אז אולי גם כן נסתכל אחורה

יוליה מלינובסקי:      בנוסף, אם הייתם מקיימים את הבחירות עכשיו, בטווח הזמן המותר, זה היה אפילו יותר משלושה חודשים, זה היה חצי שנה

יוליה מלינובסקי:  אנחנו כולנו יודעים שבחירות לרבנות, אין להן תאריך, יש להן טווח

יוליה מלינובסקי:  אז היה לכם זמן חודשיים קודם וכבר אז לא הייתה הטענה הזאת של השחיתות וטוהר המידות, אז כנראה היו מניעים אחרים

יוליה מלינובסקי:      ואני רוצה, ברשותך אדוני היושב-ראש, להקריא כמה דברים וגם לשאול שאלות כי זה מעורר שאלות, מן הסתם

יוליה מלינובסקי:       קודם כול, אני קראתי שהרב הראשי יוסף אמר שהוא לא מעוניין בהארכת כהונתו ואם החוק הזה יעבור, הוא יתפטר

יוליה מלינובסקי:  מה אתם תעשו אם זה יקרה כי האיום הוא ברור, הוא ידוע כבעל מילה, הוא תמיד אומר ומקיים

יוליה מלינובסקי:  זו שאלה אחת

יוליה מלינובסקי:      שאלה נוספת

יוליה מלינובסקי:  אני קוראת מתוך הטוויטר של הכתב הבכיר ישי כהן, ואני יודעת מה המקורות שלו תמיד, הוא לא סתם כותב דברים כאלה: "בכיר מאוד בש"ס" – אפשר לנחש מי זה בכיר מאוד בש"ס; הוא כתב את זה ב-2 ביוני, לפני חודש – "בכיר מאוד בש"ס: בשבועות האחרונים, בשיחה עם ראשי רשויות וראשי מועצות דתיות בהקשר לבחירות לרבנות ראשית קיבלנו הצעה לתמיכה ברבנות בתמורה לתמיכה בבחירות לרשויות, כך גם במועצות

יוליה מלינובסקי:  מדובר בשוחד פוליטי לכל דבר

יוליה מלינובסקי:  הבנו שהולכים לאירוע שיכול להסתיים בצורה קשה ביותר והתקבלה החלטה לדחות את הבחירות כדי למנוע את זה

יוליה מלינובסקי: "     אם הדבר הזה קרה, ופה אני פונה ליועץ המשפטי לוועדה, משרד המשפטים, אני חושבת שהנושא ראוי לחקירה מיידית

יוליה מלינובסקי:  גורם בכיר ביותר בש"ס אומר דברים כאלה, שהיו כבר הצעות קונקרטיות על השולחן

יוליה מלינובסקי:  גם אם זה לא קרה, לא צריך שוחד, גם הצעה לשוחד זה כבר מספיק

יוליה מלינובסקי:  אז אני חושבת שזה ראוי לחקירה מיידית דחופה כדי למנוע ולטפל באירועים האלה כי כנראה קרה, ועוד איך קרה

יוליה מלינובסקי:      דבר אחרון שאני רוצה להקריא, ברשותך אדוני היושב-ראש, וזה משהו שמאוד צורם לי

יוליה מלינובסקי:  החוק הזה עבר בוועדת שרים לחקיקה לפני שבוע, ואנחנו ראינו שוב פעם את ההדלפות מתוך דיוני ועדת השרים לחקיקה

יוליה מלינובסקי:  דיון סוער התפתח בוועדת שרים לחקיקה סביב הצעת חוק לדחיית בחירות לרבנות הראשית

יוליה מלינובסקי:  השר בן גביר תקף: זה מחטף, אתם רוצים לשנות את כללי המשחק תוך כדי משחק; ביטון, שר מש"ס: זה לא עניינך, הרבנות הראשית זה שלנו, נעשה שם מה שבא לנו ואל תתערבו

יוליה מלינובסקי:      אני חושבת שזה חמור ביותר

יוליה מלינובסקי:  הרבנות הראשית לא רשומה בטאבו על ש"ס, זה של כולנו, והחלטות שמקבלים הרבנים הראשיים – גם שיפוטיות וגם הלכתיות – הן משפיעות על כל עם ישראל

יוליה מלינובסקי:       ולסיום, כפי שנאמר פה קודם, יש פה מלחמה של שני אחים – אתה לא חייב להסכים

יוליה מלינובסקי:  דעתי

יוליה מלינובסקי:  אתה אפילו גם לא חייב להגיב, אבל אם זה לא כך, אני מבקשת להצהיר לפרוטוקול שזה לא כך כי זה מאוד חשוב

יוליה מלינובסקי:  יש פה מלחמת שני אחים בין יהודה דרעי לדוד יוסף

ארז מלול: מה, הם חברים שלך? הרבנים

יוליה מלינובסקי: שמעתי שיש טענה שזה אפילו כתוב בירושה של עובדיה יוסף זכרונו לברכה, גם זה כתוב כבר - -     

יהודה חשאי: דברים עמוקים מדי - - -     

יוליה מלינובסקי: - - אז אני לא מכירה שתפקיד רב ראשי בישראל עובר בירושה או רשום בטאבו על מישהו

יוליה מלינובסקי:  יתרה מזאת, יש פה גם איזשהו תאריך מאוד מעניין שכדאי לשים לב

יוליה מלינובסקי:  סיום כהונה של הרב הספרדי הראשי בירושלים, 31 בדצמבר, ולדעתי זה הסיפור של כל התקיעה הזאת כי כדי לסדר את הדיל אתם צריכים תפקיד של רב ראשי בירושלים, אח אחד ילך לשם, שני האחים יהיו מרוצים

יהודה חשאי: הם לא אחים

יוליה מלינובסקי: אחים של האנשים הרלוונטיים

שמחה רוטמן: יוליה, תודה

יוליה מלינובסקי: אני מסיימת

יוליה מלינובסקי:  ואם באמת אתם כל כך מודאגים מטוהר הבחירות, משחיתויות, אז אפשר לדחות את זה חודש אחרי הבחירות המוניציפליות, שכבר הכול יהיה נקי, ופה אני מסכימה עם חבר הכנסת מתן כהנא

יוליה מלינובסקי:  אתם לא תצליחו למנות את כל רבני הערים כי שנים לא הצלחתם בגלל כל הוויכוחים – ואני מכירה את החוק של חברי, שכרגע נמצא בממשלה בערר – אבל זה לא יהיה כזה פשוט, נסדר את העניינים

יוליה מלינובסקי:  מכירים את כל הקומבינות

שמחה רוטמן: יוליה, תודה

יוליה מלינובסקי: ויתרה מזאת

יוליה מלינובסקי:  ומה יקרה עכשיו – זאת כבר שאלה לייעוץ המשפטי לממשלה – אני מסיימת, הרי יש את העתירה התלויה ועומדת בבג"ץ, שבעצם הטריגר פה של העתירה, שבגלל העתירה משנים את החוק

יוליה מלינובסקי:  מה יקרה אם העותרים עכשיו ימשכו את העתירה? זה בשבילך

שמחה רוטמן: תודה

שמחה רוטמן:  לא חייבים

יוליה מלינובסקי: לא, אני רוצה - - -     

שמחה רוטמן: בסדר, אבל לא חייבים לענות כרגע כשסיימת לדבר

שמחה רוטמן:  אני רוצה שחברי הכנסת יסיימו לדבר

יוליה מלינובסקי: ואני עדיין מאוד מכבדת אותך, יהודה

שמחה רוטמן: יהיו התייחסויות בסוף

יוליה מלינובסקי: על השאלה לגבי העתירה אני מאוד אשמח לשמוע

שמחה רוטמן: בסדר גמור

שמחה רוטמן:  תודה

שמחה רוטמן:  אלעזר שטרן, אחריו חבר הכנסת יעקב אשר

יוליה מלינובסקי: ממתי לאשכנזים יש עניין בבחירות לרבנות?      

שמחה רוטמן: רק שתדעו שיוליה קיבלה אקסטרה כי היא הייתה יושבת-ראש ועדה לשירותי דת, אז אל תלמדו ממנה

יוליה מלינובסקי: אני אומרת שזה קשור לכולנו

אני אשר, זה יכול להיות ספרדי גם כן

שמחה רוטמן: אלעזר, בבקשה

אלעזר שטרן: קודם כול, אני מבין שאנחנו עוד מעט מסיימים אפילו את החודש

יוליה מלינובסקי: איזה חודש? איזה מהם?      

אלעזר שטרן: בין שלושה חודשים לחודש

אלעזר שטרן:  דוחפים אותנו פה

איגי פז: עד י"ז בתמוז לדעתי

אלעזר שטרן: 7 ביולי

אלעזר שטרן: י"ח

אלעזר שטרן:  זה מה שאני אומר, י"ז בתמוז זה שבוע הבא

אלעזר שטרן:  אני חושב שיש פה זלזול קשה מאוד בכנסת, שמעמידים אותנו עם הגב לקיר, זאת אומרת אם לא תחליטו, ממילא פג הזמן

אלעזר שטרן:  אדוני היושב-ראש

שמחה רוטמן: אני שומע

אלעזר שטרן: אני גם לא רואה איך אנחנו מספיקים, עם כל הטרפת שעוד מתוכננת לוועדה הזאת עד אז

שמחה רוטמן: לא מתוכננת אף פעם טרפת

שמחה רוטמן:  אם אתם מתכננים טרפת אני מציע שתבטלו אותה ואז נוכל להספיק גם

אלעזר שטרן: אני מציע שתבטל את הדיון כדי להשלים קודם את הדבר הזה

שמחה רוטמן: ברור

יוליה מלינובסקי: זה כזה קריטי וחשוב

אלעזר שטרן: אני חושב שאחרת באמת זה זלזול קשה בכנסת – אני אומר את זה לא בצחוק

אלעזר שטרן:  אני חושב ששבוע לפני שנגמר הזמן התחתון, לבוא לכנסת ולבקש, כשהיו לפחות ארבעה-חמישה חודשים בתוך זה, זה כאילו מעמידים אותנו בפני עובדה מוגמרת

אלעזר שטרן:  עכשיו בוא נחליט שלא נחליט על זה, אז מה יקרה? יש בשבוע הבא בחירות? אני שואל

אלעזר שטרן:  מתי ייגמר תהליך החקיקה הזה, שלא נגיד שמשרד הדתות או ועדת חוקה בראשותך, צחקה לנו בפרצוף

אלעזר שטרן:  מה זה משנה מה נחליט? אני חושב שהדבר הזה הוא חמור מאוד

אלעזר שטרן:       הדבר השני, מנכ"לנו היקר יהודה, אני דוגרי התרגשתי כשאתם מדברים על טוהר

אלעזר שטרן:  באמת, אני אומר את האמת

אלעזר שטרן:  כשמצד אחד, כמו שנאמר פה, שני המועמדים הם אחים של, ואתם מדברים על טוהר הבחירות, זה מרגש אותי, שלא לדבר על כל מה שקורה ברבנות הראשית, וזה בערך כמו שתלמידי חכמים מרבים שלום בעולם כהוכחה לזה שלחז"ל היה חוש הומור

אלעזר שטרן:  אני חושב שזה באמת מאותה משפחה, ואני אומר את האמת, זה כואב לי

אלעזר שטרן:  אני חושב, יהודה, לא הייתם צריכים להשתמש במילה טוהר, זה לא מתאים לכם

יהודה חשאי: אני לא חושב שדברי כפירה זה ראוי לומר כאן עכשיו

שמחה רוטמן: תודה

אלעזר שטרן: אני חושב שהמילה טוהר היא מילה לא שייכת לכאן

שמחה רוטמן: תודה רבה

אלעזר שטרן: אני לא חושב שאלה דברי כפירה

אלעזר שטרן:  מה, שתלמידי חכמים - - -     

שמחה רוטמן: לא

שמחה רוטמן:  המחאה הייתה במקומה ואפשר לעבור הלאה

שמחה רוטמן:  אלעזר, תחתור לסיום

אלעזר שטרן: הדבר השלישי, אני שואל, אם אנחנו באמת רוצים לדבר על טוהר, אז למה לא צריך לשים על השולחן באופן גלוי שמדובר פה באחים של, כשאני חושב שלפחות במערכות אחרות שאנחנו מכירים זה היה יותר מאשר מרים גבה?      אני רוצה להגיד שהחשש לטוהר הוא נכון בגלל שכבר הרבה שנים מקובל שהגוף הבוחר במתכונת הנוכחית של הרבנות הראשית זה התהליך הפוליטי הכי מושחת שקיים בכל התהליכים הפוליטיים שאנחנו מכירים, ולצערי הרב זו תחרות קשה מאוד

אלעזר שטרן:       אחרי שאמרתי את זה, אם בסוף תקבלו פה כמה חודשי דחייה כדי לצמצם את השחיתות, אני מציע לשנות את הגוף הבוחר

אלעזר שטרן:  אני חושב שחלק מהשחיתות והקושי זה שהוא גדול מדי, זה 150 אנשים

אלעזר שטרן:  אתם לבדכם מעידים כאן על - - -     

שמחה רוטמן: משפט אחרון

אלעזר שטרן: אמרת שתיתן לנו לדבר לעניין כמה שנרצה

שמחה רוטמן: לא אמרתי

שמחה רוטמן:  א' - - -     

אלעזר שטרן: כשתגיד לי שאני לא מדבר לעניין אז אני מבקש שתגיד לי שאני לא מדבר לעניין

שמחה רוטמן: אלעזר

אלעזר שטרן: כשאני מדבר לעניין – סליחה, לא, לא - - -     

שמחה רוטמן: אלעזר

שמחה רוטמן:  אלעזר

אלעזר שטרן: אני יושב פה לפני שאתה הגעת, עוד לפני

שמחה רוטמן: אלעזר

אלעזר שטרן: כן, בבקשה

שמחה רוטמן: אמרתי שאני מבקש מכל הדוברים לשמור את הזמן קצר

שמחה רוטמן:  הערתי לכל הדוברים שלפניך כשהם האריכו, אתה לא מיוחד

שמחה רוטמן:  אפשר לצמצם במסגרת הזמנים

אלעזר שטרן: סליחה, היושב-ראש

גלעד קריב: אבל אדוני היושב-ראש - - -     

שמחה רוטמן: גלעד, תודה רבה

גלעד קריב: אבל דיון בדחיית בחירות, לא ראוי להאריך בו?     

שמחה רוטמן: גלעד, גלעד

גלעד קריב: מה, צריך לגמור היום את הדיון?      

שמחה רוטמן: גלעד, אני מבין שחזרת כי משעמם לך

גלעד קריב: לא, לא, אל תדאג, לא משעמם לי

שמחה רוטמן: אז בבקשה, עם כל הכבוד, כל דובר שדיבר פה קודם הערתי לו לקצר, רק לאלעזר אסור, אני לא מבין מה קורה פה

שמחה רוטמן:  אלעזר, בבקשה, תשתדל להצטמצם ולקצר את דבריך

אלעזר שטרן: אני רוצה להגיד לך מה אני זוכר ותגיד לי אם לא - - -     

שמחה רוטמן: לא, אני לא מנהל דיון על אופן הדיון

שמחה רוטמן:  הערתי, ככה התייחסתי לכל אחד שדיבר קודם

שמחה רוטמן:  אם לא מוצא חן בעיניך - - -     

אלעזר שטרן: סליחה, רגע, אני רוצה רק לצטט מה שאמרת

שמחה רוטמן: בבקשה תקצר

אלעזר שטרן: אתה אמרת כשדיברת על הצהרות הפתיחה - - -     

שמחה רוטמן: אלעזר

שמחה רוטמן:  עכשיו אתה לא מדבר לעניין

אלעזר שטרן: לא, אני מדבר לעניין

שמחה רוטמן: עכשיו אתה לא מדבר לעניין

אלעזר שטרן: אני מדבר לעניין

אלעזר שטרן:  אני זוכר, תלך לפרוטוקול

שמחה רוטמן: אלעזר

שמחה רוטמן:  אלעזר

אלעזר שטרן: אתה אמרת שכשנגיע לדיון תיתן כמה זמן שנרצה

שמחה רוטמן: אלעזר, לא אמרתי

אלעזר שטרן: כך אתה אמרת

שמחה רוטמן: אלעזר, לא אמרתי את זה, ואף פעם לא אמרתי את זה

שמחה רוטמן:  אתה אומר משהו לא נכון אבל זה לא משנה

שמחה רוטמן:  אני מבקש

אלעזר שטרן: אנחנו נלך לבדוק בפרוטוקול

שמחה רוטמן: אני מבקש שתסיים

אלעזר שטרן: יש פרוטוקול או צריך ללכת להקלטות?      

שמחה רוטמן: אלעזר, אני מבקש שתסיים את דבריך

שמחה רוטמן:  אם אתה סיימת את זכות הדיבור שלך - - -     

אלעזר שטרן: לא

אלעזר שטרן:  לא סיימתי

אלעזר שטרן:  לא סיימתי

שמחה רוטמן: אז בבקשה תחתור לסיום

שמחה רוטמן:  אתה לא מיוחד מאף אחד אחר

שמחה רוטמן:  בבקשה

אלעזר שטרן: אני ממש לא ביקשתי להיות מיוחד

אלעזר שטרן:  למה אתה משתמש במילים האלה? גם אתה לא מיוחד

אלעזר שטרן:  אני לא מכיר דיון כזה חשוב, שאתה - - -     

שמחה רוטמן: אז בבקשה תחתור לסיום

אלעזר שטרן: אוקיי, אני אחתור לסיום, זה בסדר גמור

אלעזר שטרן:  אני חושב שאם כבר מדברים על טוהר בחירות בשייכות לגוף הבוחר הזה, בעיניי יש בעיה של טוהר בחירות כשבקושי יש נשים בגוף של 150 אנשים

אלעזר שטרן:  אני חושב שבנקודה של טוהר בחירות היה ראוי – במיוחד שהנשים הן אלה שנהנות/סובלות הכי הרבה מהגופים האלה – אני חושב שנכון היה לפחות 25% נשים, אני לא אומר 50%

אלעזר שטרן:      אני חושב שאם דעתכם תתקבל והחוק הזה יעבור, וכנראה שככה זה יהיה, אז תנצלו את הזמן הזה להעביר פה חוק יותר חשוב שיעלה באמת את קרנה של הרבנות, ולשנות את הגוף הבוחר - -     

שמחה רוטמן: תודה

אלעזר שטרן: - - גם לצמצם אותו וגם להוסיף נשים

שמחה רוטמן: תודה רבה

שמחה רוטמן:  יואב, בבקשה

שמחה רוטמן:  אחריך, חבר הכנסת יעקב אשר

יואב סגלוביץ': הדבר היחיד שלא שוכנעתי, שצריך לדחות

גלעד קריב: נכון

יואב סגלוביץ': יש אפשרות לדחות

יואב סגלוביץ':  אין מניעה לדחות

יואב סגלוביץ':  לפעמים השיקול – בוא נגיד, זה לא סטרילי

גלעד קריב: אין מניעה לבחור גם

יואב סגלוביץ': זה לא סטרילי, זאת אומרת היה עדיף שהיינו בסיטואציה אחרת, אבל אנחנו לא בסיטואציה אחרת, והאלטרנטיבה שמציעים פה היום בהצעת החוק היא גרועה יותר

גלעד קריב: נכון

יואב סגלוביץ': כי כל מה שנאמר פה, אסור שיהיה סימן שאלה – אני אומר את זה פה לכל מי ששומע – אסור שיהיה סימן שאלה על זהותם, על דרך בחירתם, והאם היה או לא היה, לא קשור, רכילויות לגבי מינוים של רבנים ראשיים, בוודאי כרבנים ראשיים אבל לא פחות ואפילו יותר, כאנשים שיושבים כנשיא בית הדין הרבני הגדול

יואב סגלוביץ':       זו משרה שיפוטית, עצם העובדה הזאת שאנחנו שואלים את עצמנו את השאלות האלה – לא משנה כרגע אם זה נכון או לא נכון לצורך העניין, אני לא נכנס עכשיו לעניין, למרות שהכול כתוב בעיתון – זה לא איזו המצאה, זה לא רכילות, זה לא מודיעין, כתוב בעיתון מי נגד מי, שומעים מה קורה שם, שומעים על הוויכוחים הפנימיים שקורים בין סמוטריץ' לבן גביר בהקשרים מסוימים, שומעים על הבעיות הפנימיות שיש בסיעה אחרת שרוצה למנות את הרב הספרדי, בלי כל קשר אם זה נכון או לא נכון, אז שמים סימן שאלה מעל זהותם של הרבנים הראשיים

יואב סגלוביץ':       ואני אומר, את סימן השאלה הזה צריך להסיר, והדרך להסיר אותו היא פחות טובה מהאופטימום, אבל האופטימום יכל להיות בידיהם של משרד הדתות וממשלת ישראל – להביא את התיקון הזה, לא עכשיו, שבוע לפני שאין לנו ברירה – להביא אותו קודם

יואב סגלוביץ':  לא נעשה הדבר הזה, צריך לתת את הפתרון הפחות גרוע

יואב סגלוביץ':  והפתרון הפחות גרוע הוא לקיים אותן במועדן, לעשות הליך של ניטור מסודר לכל החששות שקיימים, ויש את היכולת לעשות ניטורים כאלה – אין מאה אחוז בחיים על שום דבר – רק אני אומר, בהקשר הזה אני חושב שהדבר החשוב ביותר, לדעתי ואני לא אדם דתי אבל בכל זאת אני חושב שזה מוסד, אסור שיהיה סימן שאלה כלשהו מעל ראשו של נשיא בית הדין הרבני הגדול

יואב סגלוביץ':  אסור

יואב סגלוביץ':      לכן, צריך לקיים את הבחירות האלה במועדן, גם אם זה לא המצב האופטימלי בנסיבות, אבל על ראשה של הממשלה

יואב סגלוביץ':  רק לפני חודשיים אמרו שאין בעיה, אני לא מקבל את העובדה שהדברים השתנו

יואב סגלוביץ':  הכול ידוע

יואב סגלוביץ':  יודעים מתי הבחירות

שמחה רוטמן: תודה

יואב סגלוביץ': לכן אני אומר שאין מניעה וחייבים לעשות את הבחירות האלה במועדן

יואב סגלוביץ':  תודה

שמחה רוטמן: תודה רבה

יהודה חשאי: סליחה, היושב-ראש, אני חייב לצאת לממשלה

שמחה רוטמן: אתה רוצה להגיד משהו לפני שאתה יוצא?      

יהודה חשאי: לא

יהודה חשאי:  בסך הכול אני חושב שגם דברי הפתיחה שאמרתי, לאחר כל השאלות תקבלו אותם בדברי הפתיחה, לא השתנה כלום

שמחה רוטמן: בסדר גמור

יהודה חשאי: תודה רבה וסליחה

שמחה רוטמן: חבר הכנסת יעקב אשר

יוליה מלינובסקי: מה אמרת? פספסתי

יוליה מלינובסקי:  סליחה

יהודה חשאי: אני אמרתי שכל התשובות לשאלות ניתנו בדברי פתיחה, התשובות שלי לא השתנו גם אחרי השאלות

ארז מלול: לא שכנעתם אותו, בקיצור

שמחה רוטמן: לא, הוא חושב שהוא נגע בנקודות האלה

שמחה רוטמן:  המחלוקת, אני חושב שמה שחבר הכנסת סגלוביץ' אמר ממצה היטב את האמירה

שמחה רוטמן:  הוא אומר, הבעיות הן בעיות אמיתיות, השאלה אם אתה בוחר בפתרון א' או בפתרון ב', יש לשני הפתרונות האלה חסרונות

שמחה רוטמן:  אני חושב שאפשר לשים את זה על השולחן, זה לא במחלוקת בכלל, והשאלה היא מה הפתרון המועדף, ובזה לא השתנתה הדעה

שמחה רוטמן:  זו גם עמדה לגיטימית

שמחה רוטמן:  בבקשה, חבר הכנסת יעקב אשר

האמת היא שהמשכיל בעת ההיא ידום, אני רק יושב באמת ונהנה ככה לראות את הדברים

אלעזר שטרן: אמרת שאתה ממהר לוועדת הפנים

אני לא מבין אותך, אלעזר, למה אתה לא מפרגן

אלעזר שטרן: בבקשה

למה אתה לא מפרגן לחברת מפלגתך, שהולכת להיות ראשת עיר בתל אביב כנראה, שהיא תצביע – גם אישה, ביקשת שתהיה עוד אישה

אלעזר שטרן: ביקשתי 25%

שמחה רוטמן: היא מאה אחוז אישה

היא אמורה להיות ברביבאי ראש העיר, אז היא תצביע, אז דבר טוב יצא לך מזה

 תפרגן, מה אכפת לך

קריאה: אתה בטוח שהיא תיבחר

שמחה רוטמן: זהו?      

זה מה שיש לי לומר

שמחה רוטמן: אוקיי

גלעד קריב: אני לא קיבלתי תשובה ממשרד המשפטים

שמחה רוטמן: שנייה, בסדר גמור

שמחה רוטמן:  אני חושב שזו נימה מאוד אופטימית, שחבר הכנסת יעקב אשר מפרגן לאורנה ברביבאי

לא, אני שואל למה הוא לא מפרגן

 אני לא אמרתי את דעתי

שמחה רוטמן: בסדר גמור

שמחה רוטמן:  גדולה הרבנות שמצליחה לאחד את כל הקצוות בעם

גלעד קריב: בייחוד הרבנות הראשית

שמחה רוטמן: היו שאלות שנשאלו על ידי חברי הכנסת

שמחה רוטמן:  גם היועצת המשפטית של משרד לשירותי דת שנמצאת בזום ביקשה להתייחס

שמחה רוטמן:  בבקשה

אלעזר שטרן: רבותיי, הגיע שר

יוליה מלינובסקי: אני דורשת רבנות ראשית לנגב וגליל בנפרד

יוליה מלינובסקי:  בואו נפריד כבר, שיהיו לנו רבנים ראשיים לנגב וגליל

קריאה: אני בעד

שמחה רוטמן: אין בעיה, רק חבל שאת אומרת את זה אחרי שהמנכ"ל הלך, היינו מייצרים תקן

יצחק שמעון וסרלאוף: הוא חוזר

יצחק שמעון וסרלאוף:  הוא יצא בשבילי והוא חוזר

שמחה רוטמן: שומעים אותך, בבקשה

גליה קליין: גליה קליין, היועצת המשפטית של המשרד לשירותי דת

גליה קליין:  גם הייעוץ המשפטי של המשרד שאל את אותן שאלות לגבי משך תקופה הארכה

גליה קליין:  לא ראינו מניעה משפטית בעצם כוונת השר שלנו להגיש את יוזמת התיקון לחוק להאריך את מועד הבחירות, ובאמת שאלנו את אותן שאלות גם לגבי משך התקופה

גליה קליין:       הנימוקים, גם לאור מה שהציג לנו המנכ"ל, לאור העתירה שהוגשה – למרות שלא היו קשיים משפטיים מבחינתנו לעשות את הבחירות במועדן – היו נימוקים ראויים מבחינתנו וסבירים, וזה פורט בדברי ההסבר

יוליה מלינובסקי: היא אמרה עכשיו שאין להם שום בעיה לעשות בחירות עכשיו

שמחה רוטמן: כולם אמרו את זה

שמחה רוטמן:  את שומעת רק חצי משפט ראשון, יוליה

שמחה רוטמן:  היא אמרה, לא הייתה מניעה אבל הנימוקים שהועלו הם בהחלט – זה כמו שאמרה נציגת משרד המשפטים

גלעד קריב: אבל זה דיני בחירות

גלעד קריב:  בחירות מקיימים במועד

גליה קליין: - - -     

שמחה רוטמן: סליחה, גברתי

שמחה רוטמן:  אם את מדברת תוך כדי שמתנהל שיח בוועדה, איש לא שומע אותך

שמחה רוטמן:  זו אחת הסיבות שאני לא אוהב להעלות בזום, רק בגלל שביקשת להוסיף משהו על מה שנאמר פה על ידי נציגי משרדך, אז ביקשתי להעלות

שמחה רוטמן:  זו אחת הסיבות שבגללן עדיף לא לעלות בזום

שמחה רוטמן:  בבקשה

גליה קליין: אוקיי

גליה קליין:  הדבר היחיד שחשוב לי להגיד זה שאם הייתה פה איזושהי תקווה שבתקופה הזאת נצליח להרכיב את כל המועצות ולמנות את כל הרבנים, אז בתור מישהי שאמונה על התהליכים האלה אני יכולה להגיד לכם שזו ציפייה לא ריאלית

גלעד קריב: או

גלעד קריב:  תודה

גליה קליין: ולכן, אם יש איזושהי כוונה שבזמן הזה יהיה פה איזשהו ספין של מועצות במינויים, כשאני מבינה שגם יש חוק חדש על הפרק שאנחנו עוד לא מכירים אותו על בוריו, זאת ציפייה לא ריאלית

גליה קליין:  עדיין, המחוקק מאפשר להתמודד עם המצב הקיים - - -     

גלעד קריב: למה? כי היא אמיצה?     

שמחה רוטמן: שנייה, גלעד, אם אתה מדבר תוך כדי שהיא מדברת אי אפשר לשמוע אותה

גלעד קריב: קריאת הביניים היא גם כשהיא מדברת בזום

שמחה רוטמן: בסדר

גלעד קריב: מה לעשות

שמחה רוטמן: יופי

שמחה רוטמן:  בבקשה

גליה קליין: עדיין המחוקק נותן אפשרות למנות את אותם 150 חברי אספה, גם כאשר במועצה דתית אין ממונה, כלומר עוברים לבא אחרי

גליה קליין:  אגב, זה גם קיים - - -     

יוליה מלינובסקי: אבל אופציה קיימת

גליה קליין: אני לא זוכרת מתי לאחרונה הייתה מועצה דתית נבחרת בירושלים

גליה קליין:  היה לנו יו"ר ועדה ממונה הרבה זמן

גליה קליין:  עיר הבירה לא שלחה את ראש המועצה מטעמה לאספה הבוחרת ועברנו לעיר הבאה אחריה

גליה קליין:  כנ"ל באיו"ש, אין נציגות לאיו"ש בחברי האספה הבוחרת ואנחנו עדיין מקיימים את הבחירות כמו שצריך

גליה קליין:       בכל מקרה, במגוון ולאחר שבדקנו את כל השיקולים, לא ראינו שיש איזושהי מניעה משפטית בהארכה

גליה קליין:  אני מבינה את השאלות שעלו, הן גם נשאלו על ידינו בעת שפרסמנו את התזכיר

שמחה רוטמן: תודה רבה

שמחה רוטמן:  משרד המשפטים

אלעזר שטרן: אפשר לסכם את מה שהיא אמרה? שעובדים עלינו בעיניים

שמחה רוטמן: לא נראה לי שזה הסיכום הנכון, לא נראה לי שגם היא הייתה מצטרפת לסיכום שלך, אבל משרד המשפטים, בבקשה

גלעד קריב: אדוני היושב-ראש, אפשר?     

שמחה רוטמן: לא, לא

שמחה רוטמן:  שנייה

איגי פז: אני אתייחס

איגי פז:  שאלה חברת הכנסת יוליה מלינובסקי מה היה קורה אם מחר בבוקר העותרים היו מושכים את עתירתם

איגי פז:  מבחינתנו, זה לא משנה את העמדה המשפטית כי העתירה בסופו של דבר היא לא מחוללת את העמדה המשפטית, בסוף היא רק מציגה את השיקולים המשפטיים

איגי פז:       השיקולים המשפטיים, הם היו קיימים, והעמדה המשפטית היא שגם – כמו שאמרה יערה וכמו שאמרנו גם קודם – מבחינתנו לא הייתה מניעה לקיים את הבחירות במועדן חרף אותם קשיים משפטיים, וגם אין מניעה לדחות במספר חודשים

איגי פז:  אין מניעה לא לכאן ולא לכאן, הדבר הזה לפתחכם

איגי פז:  השיקולים, אני חושב שהוצגו פה וחודדו פה בדיון בצורה טובה

איגי פז:  מצד אחד, הקושי באמת שראשי רשויות ונציגי השלטון המקומי נמצאים בסוף כהונתם, הם צריכים לבחור בעצם מועצת רבנות ראשית ואת הרבנים הראשיים שהם מכהנים לתקופה של עשר שנים, לתקופה ארוכה, שהם נמצאים בסוף כהונתם על כל המורכבות שכרוכה בדבר הזה, זה מצד אחד

איגי פז:      מצד שני, העובדה שאנחנו נמצאים בעצם בתוך תקופת בחירות ולשנות את הכללים, כמובן כמו שאמרנו, זה לא עניין של מה בכך, צריך למצוא לזה הצדקה

איגי פז:  אני חושב שיש הצדקה לדחייה של מספר חודשים, והדבר הזה כמו שאמרנו, בסופו של דבר הוא לפתחה של הרשות המחוקקת, לפתחה של הכנסת ולפתחכם, אפשר להחליט כך ואפשר להחליט אחרת, ואני חושב שזה די מסכם

גלעד קריב: אני מבקש הבהרה

גלעד קריב:  הם לא ענו לי תשובה

יוליה מלינובסקי: ולגבי מה שיקרה, ראיתי שבכירי ש"ס קיבלו הצעת שוחד

איגי פז: אני לא מכיר את זה

יערה למברגר: אם יש חשד לעבירה פלילית - - -     

גלעד קריב: אני שאלתי עוד שאלה

יוליה מלינובסקי: זה חשוב כי זה לא סתם

יוליה מלינובסקי:  אם יש כזאת התבטאות, יש כתב שכתב את זה ופרסם

איגי פז: אני לא יודע על מה הדברים אמורים

איגי פז:  אנחנו לא מכירים את זה

איגי פז:  ככל שיש חשד לביצוע של עבירה, כמובן אפשר להגיש תלונה

איגי פז:  לא מכיר את הפרטים של הדבר הזה שאת אמרת

יוליה מלינובסקי: גם אני לא מכירה

יוליה מלינובסקי:  אני רק הקראתי מה שהוא כתב

שמחה רוטמן: עם כל הכבוד, נציגי משרד המשפטים, אין חולק בדבר כישוריהם ויכולותיהם, אבל אני חושב שלעשות אותם צוות תגובות לכל ידיעה עיתונאית זה קצת מוגזם

רגע, זה היה שוחד או מרמה או הפרת אמונים?     

יוליה מלינובסקי: זה גם וגם וגם

גלעד קריב: לא קיבלתי תשובה לשאלה

שמחה רוטמן: לאיזו שאלה לא קיבלת תשובה?     

גלעד קריב: אני שאלתי אתכם, וזה רק מתחדד אחרי הדברים של יועמ"שית שירותי דת

גלעד קריב:  אין מניעה לקיים את הבחירות במועדן, אתם אומרים את זה, לא משפטית ולא מעשית

גלעד קריב:  אני מבקש לדעת האם יש תקדימים נוספים

שמחה רוטמן: אבל ענו לך על זה כמה פעמים, גלעד, זה שאתה שואל - - -     

גלעד קריב: לא, הם לא ענו

שמחה רוטמן: סליחה, אני כבר זוכר את התשובה

גלעד קריב: לא, לא

שמחה רוטמן: גלעד, אבל פה בחדר, כולל נציגי משרד המשפטים שהזכירו את זה, ענו כבר לשאלה הזאת ארבע פעמים

גלעד קריב: לא

גלעד קריב:  אני שאלתי שאלה

שמחה רוטמן: האם יש לזה תקדימים

שמחה רוטמן:  אני זוכר

שמחה רוטמן:  בבחירות הקודמות, ב-2002, יוליה גם הקריאה חלק מהתקדימים

יוליה מלינובסקי: לא

יוליה מלינובסקי:  שאלה אחרת

גלעד קריב: הייתה שאלה אחרת

גלעד קריב:  השאלה שלי הייתה האם משרד המשפטים – ולכן אני לא שואל את שירותי דת – האם אתם מכירים מקרים אחרים שהם לא הבחירות לרבנות הראשית, ובעבר הייתה מניעה לכינוס הוועדה

גלעד קריב:  האם משרד המשפטים אי פעם תמך או אמר שזה לגיטימי לדחות בחירות שקבועות בחוק ממועדן, תוך כדי תקופת הבחירות - -     

שמחה רוטמן: בסדר

שמחה רוטמן:  השאלה נשאלה

שמחה רוטמן:  בבקשה

גלעד קריב: - - שאין מניעה מלקיים אותן במועדן

יערה למברגר: אני רוצה להתייחס

יערה למברגר:  צריך גם לשים לב שאנחנו מדברים פה על כהונה ותום כהונה

יערה למברגר:  גם ההשוואה הישירה לבחירות כלליות או בחירות לרשויות המקומיות היא לא לגמרי מלאה בעינינו, ולכן גם השאלה שלך מכוונת להשוואה מסוימת ואנחנו לא בטוחים שזו ההשוואה הנכונה

גלעד קריב: יש מקרה קרוב? מקרה קרוב שהעבירו הצעת חוק בתוך תקופת הבחירות לגוף אחר

שמחה רוטמן: גלעד, תודה

שמחה רוטמן:  תקשיב, זה לא עסק

גלעד קריב: שייתנו לי תשובה

שמחה רוטמן: אבל שנייה, גלעד

יוליה מלינובסקי: לא, ברור שזה לא יקרה - - -     

שמחה רוטמן: סליחה, יוליה

יוליה מלינובסקי: זה עסק, אבל לא שלנו

יוליה מלינובסקי:  זה של מישהו אחר

שמחה רוטמן: יוליה

שמחה רוטמן:  יוליה

יוליה מלינובסקי: אחלה עסק

שמחה רוטמן: יוליה וגלעד, אתם יכולים לשאול שאלות, אתם יכולים לקבל תשובות

שמחה רוטמן:  אתם יכולים גם לא לאהוב את התשובות, אתם יכולים לחשוב שהן לא מקיפות מספיק, אבל אתם לא יכולים להגיד שלא ענו לכם

שמחה רוטמן:  ענו גם לשאלה הזאת

שמחה רוטמן:       אומרת גם נציגת משרד המשפטים, שההשוואה שאתה עושה בין בחירות כלליות לבין בחירות לכהונה של רב ראשי היא לא אחד לאחד

שמחה רוטמן:  הדוגמאות מהעבר בנוגע לרבנות הראשית הוצגו

שמחה רוטמן:  אתה יכול להגיד שהתשובה לא מספקת אותך, זה בסדר גמור, אבל אל תבוא ותגיד שוב ושוב, לא ענו לשאלתי

שמחה רוטמן:  ענו, בסדר, תודה

גלעד קריב: רק לא קיבלתי תשובה פשוטה

גלעד קריב:  אני מבין שזה לא דומה לזה

גלעד קריב:  האם, חוץ מהרבנות הראשית יש עוד תקדים לשינוי מועד בחירות?      

שמחה רוטמן: אבל היא אומרת לך שזה לא השוואה נכונה לבחירות אלא למינוי

גלעד קריב: כן או לא?      

שמחה רוטמן: אבל היא אמרה לך

שמחה רוטמן:  אתה פשוט לא רוצה את התשובה

גלעד קריב: לא

גלעד קריב:  היא אמרה לי שיש שוני

גלעד קריב:  אתם לא מכירים?     

איגי פז: אנחנו לא מכירים

איגי פז:  אני יכול שוב לחזור על כך שבסופו של דבר, כשעלה הנושא הזה הספציפי של הרבנות הראשית בפני בית המשפט, בית המשפט לא אמר – גם בית המשפט עצמו, השופטת דורנר - - -     

שמחה רוטמן: לא רק שלא אמר

שמחה רוטמן:  סליחה, בית המשפט אמר שכשיש שבועיים לקיום הבחירות, הכנסת תוכל לדחות בהוראת שעה ולדחות את הבחירות – על הרבנות הראשית

גלעד קריב: זו לא הייתה אותה סיטואציה כי הייתה - - -     

קריאות: - - -     

איגי פז: אף אחד לא אמר שזה משולל יסוד, וגם אנחנו לא אומרים שהדבר הזה הוא בלתי אפשרי, לדחות במספר חודשים

איגי פז:  זה נכתב במספר פסקי דין, גם בפסק הדין של השופטת דורנר, גם בפסק הדין פינקל של השופט סולברג, שבסופו של דבר, גם בית משפט אמר שהדבר הזה הוא לא בלתי אפשרי לדחות במספר חודשים, בחקיקה, ולכן הדבר הזה לפתחכם, לפתחה של הכנסת, הצעת החוק שעכשיו על השולחן

שמחה רוטמן: תודה

שמחה רוטמן:  בבקשה, כבוד השר

יצחק שמעון וסרלאוף: אני לא השתתפתי בכל הדיון אבל ממה שאני מבין בשולי הדברים, לא במרכזי הדברים, שאין שום מניעה משפטית לקיים את הבחירות במועדן, וגם אפשר לדחות את הבחירות - - -     

שמחה רוטמן: אין מניעה משפטית מלדחות, והדבר נתון לשיקול הכנסת

שמחה רוטמן:  זה מה שנאמר על ידי משרד המשפטים

יצחק שמעון וסרלאוף: נכון

יצחק שמעון וסרלאוף:  עכשיו אני שואל שאלה

יצחק שמעון וסרלאוף:  נניח שאנחנו מבינים את הצורך לדחות את הבחירות לרבנות הראשית

יצחק שמעון וסרלאוף:  האם אפשר לקיים אותן לפי אותם חששות שזה יפגע במערכת הבחירות המוניציפלית וכל מה שיכול להתרחש, לדחות אותן לפחות לחנוכה או לפני כן, לא צריך חצי שנה

אלעזר שטרן: נכון

אלעזר שטרן:  זה עלה כאן

יצחק שמעון וסרלאוף: מה הסברה שעומדת מאחורי העניין הזה?      

אלעזר שטרן: אתה צודק

אלעזר שטרן:  זה עלה כאן, השר

שמחה רוטמן: א', הבחירות לא נדחות בחצי שנה, כבוד השר

שמחה רוטמן:  מה שנקבע פה בהוראת השעה – סתם לדיוק – זה הכהונה תיפסק בא' בניסן

שמחה רוטמן:  מועדי הבחירות, כפי שקבוע בחוק, יכולים להיות בעצם בין א' באדר – אני מדבר פה בעברי ולא בלועזי, זה בערך אותו דבר - - -     

יערה למברגר: החוק מדבר בעברי

שמחה רוטמן: נכון

שמחה רוטמן:  השאלה אם הפרשנות של החודש היא חודש קלנדרי מהעברי או לא

יערה למברגר: עמדתנו שעברי

שמחה רוטמן: עמדתכם שזה עברי, מצוין

שמחה רוטמן:  אז הבחירות יכולות להיות על פי החוק – משנייה שהארכת את הכהונה עד א' בניסן – התאריך האחרון לקיום הבחירות יהיה א' אדר, והתאריך הראשון לקיום הבחירות יהיה – קח עוד שני חודשים אחורה – א' שבט, א' טבת, חנוכה

יוליה מלינובסקי: לא נכון

יוליה מלינובסקי:  לא נכון

שמחה רוטמן: כלומר, ניתן לקיים את הבחירות על פי החוק הזה החל מא' טבת ועד א' אדר

שמחה רוטמן:  זה החוק

שמחה רוטמן:  מהם השיקולים למועד קיום הבחירות שלושה חודשים לפני תום הכהונה? חודש לפני תום הכהונה? נאמר פה בתחילת הדיון בחלק שלא היית, הוסבר שיש הליכים לבחירות מועצות דתיות שיכולים להסתיים עד אז כי ממונה על פי החוק לא יכול להיות חלק מהגוף

שמחה רוטמן:  זה נסקר בהרחבה, אני לא רוצה לחזור שוב ושוב, אבל אלו לוחות הזמנים שמדובר עליהם

יוליה מלינובסקי: זה לא נכון

יוליה מלינובסקי:  שמחה, אתה משנה מציאות

שמחה רוטמן: זה מה שכתוב בחוק

יוליה מלינובסקי: הבחירות האלה היו יכולות להתקיים לפני חודשיים

שמחה רוטמן: לא, זה דיון אחר

יוליה מלינובסקי: ואז אנחנו לא היינו בסמיכות

שמחה רוטמן: נכון

שמחה רוטמן:  זה דיון אחר

יוליה מלינובסקי: אני אגיד לך משהו

יוליה מלינובסקי:  יש פה מניפולציה

שמחה רוטמן: יוליה, אבל זה דיון אחר ואני עניתי לשאלתך

יצחק שמעון וסרלאוף: יש כאן שתי שאלות

יצחק שמעון וסרלאוף:  הסוגיה הראשונה זה האם הבחירות יכולות להתקיים במועדן, אין שום מניעה משפטית שיתקיימו במועדן

יצחק שמעון וסרלאוף:  בהנחה שאנחנו מקבלים את כל החששות שהציפו כאן - -      

יוליה מלינובסקי: זה דווקא רלוונטי

יצחק שמעון וסרלאוף: - - של הסמיכות לבחירות המוניציפליות לרבנות הראשית, מה מונע מאיתנו לקיים את הבחירות מייד לאחר הבחירות המוניציפליות?     

יוליה מלינובסקי: סיום כהונה של רב ראשי בירושלים

יוליה מלינובסקי:  מה לא ברור לך

שמחה רוטמן: בסדר

שמחה רוטמן:  רבותיי, תודה

יוליה מלינובסקי: אז היו יכולים לעשות את זה בנובמבר, בלי שום בעיה, חודש אחרי בחירות מוניציפליות

שמחה רוטמן: תודה רבה

יוליה מלינובסקי: אבל העסק לא היה מסתדר

גלעד קריב: יש פתרון פשוט, אדוני

גלעד קריב:  נעשה מינוי של שני רבנים ספרדים לצפת, ונפתור את כל העניין

שמחה רוטמן: תודה

שמחה רוטמן:  זה רעיון, אני מציע שתציע אותו כהסתייגויות

גלעד קריב: נכון

יצחק שמעון וסרלאוף: מה הקשר?     

גלעד קריב: פתרנו את העניין

שמחה רוטמן: אפשר להציע אותו בהסתייגויות

גלעד קריב: יהיה רב ראשי גזען לצפת, ויהיה רב ראשי אנטי ציוני לצפת, ושניהם במסורת יהדות ספרד המפוארת

שמחה רוטמן: גלעד, מה קורה פה? סליחה

גלעד קריב: קריאות ביניים

שמחה רוטמן: לא, זה לא קריאת ביניים

שמחה רוטמן:  זה נאום ערוך

גלעד קריב: זה נאום ארוך?     

שמחה רוטמן: נאום ארוך מאוד

שמחה רוטמן:  לא בסטנדרטים שלך

שמחה רוטמן:  בוא נגיד ככה, שהוא בתורו דיבר פחות ממה שאתה עשית בקריאת ביניים הזאת

גלעד קריב: מי? השר?     

שמחה רוטמן: כן

שמחה רוטמן:  השר

גלעד קריב: השר מקמץ במילים

שמחה רוטמן: אנחנו נצא לחמש דקות הפסקה ונשוב ונתכנס פה בשעה 11:21

שמחה רוטמן:  תודה רבה

שמחה רוטמן: רבותיי, אנחנו חוזרים מההפסקה

שמחה רוטמן:  אנחנו כמובן לא נצביע היום כי גם לא פרסמנו וגם בדרך כלל אנחנו משתדלים, למעט מקרים חריגים, להימנע מלעשות הצבעות בימי ראשון, אבל כן בעזרת השם, ככל שלא יהיו עוד שינויים, אנחנו מתכננים להפיץ את הנוסח - - -     

קריאות: - - -     

שמחה רוטמן: רבותיי, כל השיח פה מאחוריי בזמן שאני מנהל ישיבה מאוד מפריע לי

שמחה רוטמן:  נא לשמור על השקט

שמחה רוטמן:  תודה

שמחה רוטמן:  אנחנו נקריא את נוסח החוק, ובעזרת השם, הנוסח הזה, הוא יהיה הנוסח שיופץ להסתייגויות ונקבע כמובן מועד מסודר להצבעות, לאור העובדה שמדובר בחוק שלוחות הזמנים אליו הם קצרים, כפי שידוע

שמחה רוטמן:  אדוני היועץ המשפטי, בבקשה

אלעזר שטרן: 
"הצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג–2023 
1

אלעזר שטרן:  הארכת כהונה – הוראת שעה   על אף הוראות סעיף 16 לחוק הרבנות הראשית לישראל, התש"ם–1980 (להלן – החוק העיקרי) –     (1) שני הרבנים הראשיים לישראל שכיהנו ערב תחילתו של חוק זה, יוסיפו לכהן עד יום א' בניסן התשפ"ד (9 באפריל 2024); (2) חברי המועצה הנבחרים כמשמעותם בסעיף 4(א)(3) לחוק העיקרי שכיהנו ערב תחילתו של חוק זה, יוסיפו לכהן עד יום ד' בסיוון התשפ"ד (10 ביוני 2024)

אלעזר שטרן: "     

שמחה רוטמן: אני אגיד שבנושא שדובר עליו, וזה נושא שאני כן אומר שיכול להיות שייבדק – או במסגרת נוסח הוועדה או במסגרת הסתייגות שאגיש אולי מטעמי או מטעם אחרים – הנושא שדובר עליו, להפוך את ההוראה של א' בניסן, שזה יהיה קבוע, שמועד החילופים תמיד יהיה א' בניסן ויהיה כתוב שמועד א' ניסן לאחר מלאת עשר שנים למקרה שיהיו דחיות נוספות בעתיד, או שזה יהיה בנוסח הוועדה שיופץ או שזה יהיה בהסתייגות שאגיש מטעמי, מאחר שהנושא גם עלה בדיון

גלעד קריב: תכניס גם הסתייגות לעניין של דחייה מא' בניסן במקרה של בחירות כלליות, ותקן עוד פעם את החוק עוד עשר שנים

שמחה רוטמן: זו הסתייגות - - -     

גלעד קריב: אני לא אגיש את ההסתייגות

גלעד קריב:  אנחנו נתנגד

שמחה רוטמן: חבר הכנסת קריב, יכול להיות שנגיש הסתייגות גם כזאת

שמחה רוטמן:  אני בהחלט מציע, זה תמיד נכון לדיון טוב וענייני, תציע את ההסתייגות הזאת ואני אבדוק כמובן מול הקואליציה ויכול להיות שנעביר אותה בתמיכה

שמחה רוטמן:  תמיד טוב ששינוי יהיה רשום על שם מציעיו

גלעד קריב: בחוק הזה אני - - -     

שמחה רוטמן: אני חושב שזה גם יותר נכון, אבל יש לזה יתרונות ויש לזה חסרונות

שמחה רוטמן:  אני תמיד מעדיף שהנושא של תקופת בחירות לא - - -     

גלעד קריב: מדוע אדוני - - -     

שמחה רוטמן: זו הצעת חוק ממשלתית

גלעד קריב: לא פרטית?     

שמחה רוטמן: זו אכן הצעת חוק ממשלתית

שמחה רוטמן:  תודה רבה

שמחה רוטמן:  רבותיי, הנוסח הוקרא

שמחה רוטמן:  אנחנו נפיץ נוסח כמו שאמרתי

הוקרא כמו שהוא?     

שמחה רוטמן: כמו שהוא, מלבד שהקראתי לפרוטוקול – נראה לי עוד לפני שנכנסת – אמרתי שיכול להיות שאו שתהיה הסתייגות מטעם או שיהיה בנוסח הוועדה, הנושא הזה של א' ניסן כהוראת קבע ולא כהוראת שעה, כדי שזה יהפוך להיות הוראת הקבע ולא כל פעם יצטרכו להתאים בדיוק את התאריכים

שמחה רוטמן:  ככל שנגיע לנוסח מוסכם עם הממשלה, זה יהיה נוסח הוועדה, ואם לא, יכול להיות, בהחלט אשקול להגיש את זה כהסתייגות מטעמי

שמחה רוטמן:       תודה רבה לכל הנוכחים ולכל מי שהשתתף בדיון

שמחה רוטמן:  ישיבה זו נעולה

שמחה רוטמן:  הישיבה הקרובה תתחיל בשעה 11:30